Αντίλογος (Antilogos-gr): 12 Ιαν 2017\n0 Τα σχόλια σας Ετικέτες: ΒΕΝΕΖΟΥΕΛΑ, ΚΥΒΕΡΝΗΣΗ ΤΣΙΠΡΑ V4, ΤΣΙΠΡΑΣ\nΕίμαι με τον Πάνο τον Καμμένο !!!\nΤο ίδιο είναι αυτοί με το παιδί του ;\nΆκουσα με προσοχή και κατανόηση την τηλεφωνική παρέμβαση του υπουργού Εθνικής Άμυνας Πάνου Καμμένου στην πρωϊνή εκπομπή του Γιώργου Παπαδάκη την Τετάρτη. Το θέμα ήταν η δικαστική δίωξη δημοσιογράφου και εκδότη, με αφορμή σχόλια στη ραδιοφωνική εκπομπή των «Παραπολιτικών».\nΟ Πάνος ο Καμμένος τα είπε μια χαρά. Δεν μπορεί, λέει, αυτοί οι δυο κύριοι να διασύρουν ένα 15χρονο παιδί, να το λένε τρομοκράτη, να λεν ότι πάει στα Εξάρχεια ενώ αυτό δεν έχει καν στη ζωή του ανεβεί στην Αθήνα! Αυτά είπε ο υπουργός και τον έπνιγε το δίκιο του. «Το παιδί μου προετοιμάζεται να πάει σε πανεπιστήμιο. Κι αν τον λένε τρομοκράτη, κανένα πανεπιστήμιο δε θα το θέλει, άσε δε που δε θα μπορεί να πάρει και βίζα!»\n0 Τα σχόλια σας Ετικέτες: Δικαιοσύνη, ΕΚΠΑΙΔΕΥΣΗ, ΚΑΜΜΕΝΟΣ, Λαϊκισμός\nΤις μέρες που ο ΣΥΡΙΖΑ σκεφτόταν μια Ελλάδα με δελτίο στο πετρέλαιο, τα τρόφιμα και τα φάρμακα ...\nΣτην ιστορία υπάρχει ένας τομέας που λέγεται What if. Τι δηλαδή θα συνέβαινε αν κάτι μια λεπτομέρεια είχε καταλήξει διαφορετικά. Το σκεφτόμουνα διαβάζοντας ένα απόσπασμα από συνέντευξη του Κώστα Λαπαβίτσα στο Βήμα το 2012 για το τι θα συνέβαινε αν η ομάδα του Λαφαζάνη είχε περάσει την γραμμή της στην κυβέρνηση. Αναφερόμενος στην ανάγκη επιστροφής στην δραχμή ο Λαπαβίτσας είχε πει «Τους πρώτους µήνες θα υπάρξουν προβλήματα στο πετρέλαιο, στα φάρµακα και στα τρόφιµα. Η παραγωγή ενέργειας µπορεί να καλυφθεί από εγχώριες πηγές».\nΣταματάει το μυαλό τι θα είχε συμβεί αν η Ελλάδα είχε πάει στην δραχμή και της έσκαγε ένας χειμώνας σαν το φετινό με προβλήματα στο πετρέλαιο, τα φάρμακα και τα τρόφιμα. Κάποιες εκατοντάδες θα τα τίναζαν σιωπηλά χωρίς να καταγραφούνε στα ηρωικά κιτάπια του συριζαίικου αγώνα μαζί με τους νεκρούς της ΕΡΤ; Ο κόσμος θα είχε βγει στους δρόμους; Και αν είχε βγει τι θα γινόταν; Θα θεωρούντο διαμαρτυρόμενοι πολίτες ή βδελυροί αντεπαναστάτες που υπόκεινται στο δόγμα Καμμένου «… οι ένοπλες δυνάμεις της χώρας διασφαλίζουν τη σταθερότητα στο εσωτερικό της χώρας»; Και η φράση δεν είναι αρχαία ιστορία. Ο Πάνος 'Ο Καμμένος το είχε πει δύο μέρες πριν το δημοψήφισμα. Οταν καθόλου συμπτωματικά τα προγνωστικά έδιναν «ναι» και ο ΣΥΡΙΖΑΝΕΛ ένοιωθαν την θέση τους στην εξουσία να να κλονίζεται.\n0 Τα σχόλια σας Ετικέτες: ΑΝΕΞΑΡΤΗΤΟΙ ΕΛΛΗΝΕΣ, ΚΥΒΕΡΝΗΣΗ ΤΣΙΠΡΑ V4, ΤΣΙΠΡΑΣ, ΧΡΕΟΚΟΠΙΑ, C.C\nΤις μέρες που ο ΣΥΡΙΖΑ σκεφτόταν μια Ελλάδα με δελ...


Previous Article Ένας πρωταθλητής του ΝΒΑ στη Λάρισα!\nNext Article Οι διαιτητές στο Αμύντας - ΑΣ Καρδίτσας KSD (8η αγωνιστική)\nΗ ΚΕΔ/ΕΟΚ όρισε τους διαιτητές για την 6η αγωνιστική της Γ' Εθνικής.\nΣτον 3ο Όμιλο, οι Τιτάνες φιλοξενούνται στη Φλώρινα από τον τοπικό Αριστοτέλη την Κυριακή στις 17:00. Διαιτητές ορίστηκαν οι Στέφανος Τσιρτσιμάλης και Κωνσταντίνος Κωνσταντινέλλης από τον Σύνδεσμο Διαιτητών Θεσσαλονίκης.\nΗ Αναγέννηση υποδέχεται την Κυριακή στις 15:00 τον Φαίακα Κέρκυρας, σε ματς που θα διευθύνουν οι Λεωνίδας Γεωργούλης και Φώτης Γκέκας από τον Σύνδεσμο Διαιτητών Καλαθοσφαίρισης Κεντρικής-Δυτικής Θεσσαλίας.\nΑναλυτικά το πρόγραμμα και οι διαιτητές της 6ης αγωνιστικής στον 3ο Όμιλο της Γ' Εθνικής:\nΚΓ Νέας Ιωνίας Β’ 17.00 Νίκη Βόλου-Ολυμπιακός Βόλου Παζώλης-Καρακώστας (Γκουντελιάς)\nΔΑΚ Φλώρινας 17.00 ΦΣΦ Αριστοτέλης-Τιτάνες Παλαμά Τσιρτσιμάλης-Κωνσταντινέλλης (Βόντζας)\nΔημ. Βικέλας 17.00 Αετοί Βέροιας-ΣΚ Ιωάννινα Παπαθανασίου-Καντερές (Καλότσης)\nΚΓ Καρδίτσας 15.00 Αναγέννηση Καρδίτσας-Φαίακας Κέρκυρας Γεωργούλης-Γκέκας (Τέγα)\nΝέο ΚΓ Ιωαννίνων 14.00 ΑΓΣ Ιωαννίνων-ΦΟ Αριδαίας Τσιαπλής-Παπανικολάου (Καραδήμας)\nΔΑΚ Μελίκης 16.00 ΓΑΣ Μελίκης-ΑΜ Ίκαροι Τρικάλων Θρασυβουλίδης-Ηλιόπουλος (Παπαπέτρου)


Γ. Η ΓΕΥΓΕΛΗ\nΗ ΑΡΧΑΙΑ ΕΛΛΗΝΙΚΗ ΠΟΛΗ ΕΙΔΟΜΕΝΗ\nΈνα από τα σημαντικότερα κέντρα του Ελληνισμού έως το 1912\n1900. Tο Τσουφλίδιον ελληνικόν σχολείον Γευγελής.\nΤο όνομα Γευγελή αποτελεί παραφθορά της βυζαντινής λέξης Ζεύγλη που σημαίνει ζευγολατιό.\nΗ κατεχόμενη από Βουλγάρους πόλη Γευγελή βρίσκεται πολύ κοντά στα ελληνογιουγκοσλαβικά σύνορα.\nΕίναι χτισμένη στη θέση της αρχαίας Ελληνικής πόλης Ειδομένης.\nH Ειδομένη είναι ένα χωριό της Ελλάδος, κοντά στα σύνορα της χώρας με την κατεχόμενη\nαπό βουλγάρους Βόρεια Μακεδονία.\nΑνήκει διοικητικά στο Δήμο Παιονίας της Περιφερειακής Ενότητας Κιλκίς (μετά τη διοικητική μεταρρύθμιση «Καλλικράτης»), ενώ παλαιότερα άνηκε στο Δήμο Αξιούπολης\n(μετά τη διοικητική μεταρρύθμιση «Καποδίστριας»).\nΤο χωριό είναι χτισμένο σε υψόμετρο 65 μέτρων, στις παρυφές ενός λόφου με την ονομασία «Κουρί». Βρίσκεται στη δυτική όχθη του ποταμού Αξιού, και πλησίον των συνόρων. Το χωριό είναι συνυφασμένο με το σιδηροδρομικό σταθμό, ο οποίος αποτελεί τον πρώτο σιδηροδρομικό σταθμό που συναντάει ο ταξιδιώτης εισερχόμενος στην Ελλάδα από τις ευρωπαϊκές χώρες. Οι κάτοικοι της Ειδομένης είναι Μακεδόνες ντόπιοι, άλλα και πρόσφυγες που εγκαταστάθηκαν το 1922 προερχόμενοι από την Ανατολική Θράκη. Η παλαιότερη ονομασία του χωριού ήταν «Σέχοβο» ή «Σέοβο», η οποία αντικαταστάθηκε με την υπάρχουσα σημερινή το 1936, βασισμένη στην ομώνυμη αρχαία πόλη, που βρίσκονταν ακριβώς στην απέναντι όχθη του Αξιού.\nΚατά την Ελληνική Επανάσταση του 1821 οι Σεχοβίτες εξεγέρθηκαν κατά των\nΟθωμανών με πρωτεργάτη τον Ζαφείριο Σταματιάδη, ο οποίος αργότερα πολέμησε στη Νότια Ελλάδα. Σπουδαία υπήρξε και η προσφορά των Σεχοβιτών κατά το Μακεδονικό Αγώνα, με κυριότερους αγωνιστές, τους Γεώργιο Σταματιάδη, το γιο του Ζαφείριο Σταματιάδη Παπαζαφειρίου, τους εγγονούς του Γεώργιο Παπαζαφειρίου Σταματιάδη και Γρηγόριο Παπαζαφειρίου Σταματιάδη, καθώς και τον Στυλιανό Κοβάτση.\nΟ ιερέας παπα-Ζαφείριος Σταματιάδης ήταν αγωνιστής της Μακεδονίας στην Ελληνική Επανάσταση του 1821, γεννημένος στο Σέχοβο (Ειδομένη) Παιονίας του νομού Κιλκίς. Υπήρξε πρωτεργάτης του ξεσηκωμού της γενέτειράς του.\nΓεννήθηκε στα τέλη του 18ου αιώνα στο Σέχοβο (Ειδομένη) Παιονίας του νομού Κιλκίς. Με την έναρξη της επανάστασης στρατολογήθηκε στα σώματα της γειτονικής Γευγελήςπου επέφεραν μεγάλες απώλειες στα Οθωμανικά στρατεύματα που έσπευσαν στην περιοχή. Μετά την καταστολή της εξέγερσης από τους Οθωμανούς και την καταστροφή του Σεχόβου (Ειδομένης), έσπευσε στον Όλυμπο ώστε να καταταχθεί στο σώμα τουΜήτρου Λιακόπουλου που ξεκινούσε τότε για τη Χαλκιδική. Εκεί, τον Ιούλιο του 1821συμμετείχε σε πολλές μάχες κατά των Τούρκων. Τον ίδιο μήνα έσπευσε και ο γενικός στρατηγός των Ολυμπιακών στρατευμάτων Διαμαντής Νικολάου. Ο Ζαφείριος Σταματιάδης συμμετείχε σε όλες τις εκστρατευτικές επιχειρήσεις του Διαμαντή Νικολάου σε Νάουσα, Κολινδρό, Καστανιά, Σκιάθο, Σκόπελο και Εύβοια. Συνέχισε τον αγώνα έως το 1823, χρονιά που ο Διαμαντής Νικολάου αποσύρθηκε στη Σκόπελο. Στη συνέχεια επέστρεψε στο κατεστραμμένο ήδη Σέχοβο, όπου χειροτονήθηκε ιερέας, τηρώντας την οικογενειακή παράδοση και εντρύφησε στην αναδιοργάνωση του χωριού.\nΓιος του ήταν ο Μακεδονομάχος, παπα-Γεώργιος Σταματιάδης και εγγονός του, οΜακεδονομάχος και δάσκαλος παπα-Ζαφείριος Σταματιάδης Παπαζαφειρίου.\nΗ Ειδομένη, αρχαία πόλη Πελαγονική όπως δηλώνει και το όνομά της, οφείλει την ονομασία της πιθανόν στον ιδρυτή της ή στην Ειδομένη, κόρη του Φέρητος (ή Βέρητος)γιου του Μακεδόνα.\nΗ θέση της αρχαίας πόλης, χωρίς να υπάρχει απόλυτη ταύτιση όπως αυτή της Ευρωπού, ήταν δεξιά (δυτικά) του ποταμού Αξιού απέχουσα 53 μίλια από τη Θεσσαλονίκη, λίγο βορειότερα από τη σημερινή πόλη της Γευγελής.\nΚατελήφθη πρώτα από τους Παίονες, οι οποίοι ανάγκασαν τους Πελαγόνες να μεταναστεύσουν δυτικότερα, και συγκαταλέχθηκε στην Αμφαξίτιδα Παιονία.\nΑργότερα εποικίσθηκε από Κρήτες αποίκους που με αρχηγό τον Βόττωνα μετανάστευσαν στη Μακεδονία και αποτέλεσε μέρος της Βοττιαίας. Στη Βοττιαία, και ειδικότερα στους ανατολικούς πρόποδες του όρους Πάικου, υπήρχαν οι πόλεις με ελληνικό χαρακτήρα, από βορρά προς νότο, Ειδομένη, Γορτυνία, Αταλάντη, Ευρωπός.\nΕνσωματώθηκε στο Μακεδονικό κράτος μετά την κατάκτηση της περιοχής επί βασιλείας Αμύντα του Α’ στα τέλη του 6ου αιώνα π.Χ.\nΚυριεύθηκε με έφοδο - «Ειδομένη μεν κατά κράτος» - από τον Σιτάλκη, βασιλιά των Οδρυσσών Θρακών, στην αρχή του χειμώνα του 429 π.Χ. κατά τη διάρκεια του Πελοποννησιακού Πολέμου, όταν ο Οδρύσσης βασιλιάς εκστράτευσε εναντίον του Μακεδόνα βασιλιά Περδίκκα του Β’ με μεγάλο εκστρατευτικό σώμα, όπως αναφέρει ο Θουκυδίδης παραδίδοντάς μας την πρώτη γραπτή ιστορική αναφορά για την Ειδομένη. Η εκπόρθηση δε, της πόλης, προϋποθέτει ότι ήταν οχυρωμένη με τείχη.\nΟ Αρχέλαος, που διαδέχθηκε στο θρόνο τον πατέρα του Περδίκκα (414-399 π.Χ.), ανασυγκρότησε το κράτος των Μακεδόνων και ανοικοδόμησε τις πόλεις (που είχαν καταστραφεί), πιθανόν μεταξύ αυτών και την Ειδομένη.\nΗ Ειδομένη, πόλις Μακεδονίας με εθνικό όνομα Ειδομένιος, ήταν κύριος σταθμός της μακεδονικής οδού προς την κοιλάδα του Δούναβη και τόπος συγκέντρωσης των δυνάμεων του Μεγαλέξανδρου κατά την εκστρατεία του εναντίον των Περσών.\nΔεν ταυτίζεται με την πόλη Ιδομεναί, που βρισκόταν βορειότερα και ανατολικά του Αξιού ποταμού, η οποία απέκτησε σπουδαιότητα όταν αναπτύχθηκε το σύστημα των ρωμαϊκών δρόμων. Στην περίοδο της ρωμαϊκής κυριαρχίας η Ειδομένη ανήκει διοικητικά στην Γ’ μερίδα της Μακεδονίας, όπως και η Ιδομεναί, με πρωτεύουσα την Πέλλα.\nΚατά τους βυζαντινούς χρόνους, τον 6ο μ.Χ. αιώνα, αναφέρεται μεταξύ των άλλων και η πόλις Ιδομένη να ανήκει στην επαρχία της Α’ Μακεδονίας που περιελάμβανε 31 πόλεις με πρωτεύουσα τη Θεσσαλονίκη.\nΜετά από 2-3 αιώνες, όταν έγινε η διοικητική οργάνωση σε θέματα, η Ιδομένη αναφέρεται να ανήκει στο θέμα της Μακεδονίας και στην πρώτη από τις τρεις επαρχίες του, με την ίδια, όπως και στην προηγούμενη, διοικητική διαίρεση. Δεν είναι σίγουρο όμως αν η Ιδομένη των βυζαντινών χρόνων ήταν η Ειδομένη ή η Ιδομεναί.\nΚατά την περίοδο της τουρκοκρατίας στην Γευγελή υπήρχε σημαντική ελληνική κοινότητα με σχολείο, ναούς κ.α.\nΗ πόλη υπήρξε ένα από τα σημαντικότερα κέντρα του Ελληνισμού έως το 1912. Οι κάτοικοι της περιοχής Γευγελής συμμετείχαν στην Επανάσταση του 1821. Οι Γευγελιώτες συμμετείχαν επίσης, στη Μακεδονική επανάσταση του 1878, ζητώντας επίμονα οπλισμό από το Ελληνικό προξενείο Θεσσαλονίκης.\nΜετά την Επανάσταση του 1821, η οθωμανική διοίκηση μετέφερε μουσουλμανικούς πληθυσμούς από την Ανατολία για να δημιουργήσει φιλικούς προς αυτής πληθυσμιακούς θύλακες. Στις αρχές του 20ου αιώνα η πόλη είχε 10.000 κατοίκους από τους οποίου 6-7.000 ήταν Έλληνες. Σύμφωνα με την οθωμανική απογραφή του 1902, στη Γευγελή με τα 25 χωριά της κατοικούσαν 17.700 Έλληνες ορθόδοξοι, 17.500 μουσουλμάνοι και 8.100 Βούλγαροι εξαρχικοί.\nΚατά το Μακεδονικό Αγώνα, ο Δημοσθένης Κύρου συντονίζε και οργάνωνε την άμυνα των Ελλήνων σε όλη την περιοχή. Στη Γευγελή επίσης, ενεργοποιήθηκαν τα σώματα των Χρήστου Δέλλιου και Σίμου Μάλιου.\nΓευγελιώτης ήταν ο Γεώργιος Βαφόπουλος, ο ποιητής "της Μακεδονίας".\nΓευγελιώτης είναι και ο καλαθοσφαιριστής και Βουλευτής της Ν.Δ. Γιάννης Ιωαννίδης.\nΠληθυσμιακά στοιχείατης Γευγελής από ένα Βούλγαρο και ένα Έλληνα την δεκαετία\nΟ D.M. Brankoff γραμματέας του βουλγαρικού εξαρχάτου δεν κάνει καμιά αναφορά στην παρουσία Μουσουλμάνων ούτε Σέρβων αλλά αθιγγάνων αποκαλώντας όλους τούς εξαρχικούς Βουλγάρους το 1905, ενώ ο Παναγιώτης Χαλκιόπουλος Επίτροπος και αυτός της Ιεράς Συνόδου αλλά και δικαστικός και μέλος του Συμβουλίου Επικρατείας αναφέρεται και σε εξαρχικούς, Σέρβους και Μουσουλμάνους.\nΠηγή: D.M. Brankoff\nΗ κατάληψη της Γευγελής από τους Σέρβους σηματοδότησε το τέλος της ακμής της. Η καταπίεση συνεχίστηκε και κατά τη γιουγκοσλαβική περίοδο. Το 1947 οι αρχές εκτόπισαν τους Σαρακατσάνους σε απόσταση 160 χιλιομέτρων από τα σύνορα.\nΜε σχετικό νόμο όρισαν ως ποινικό αδίκημα το να πλησιάζουν τα σύνορα σε απόσταση μικρότερη των 70 χιλιομέτρων.\nΤο 1963-68, περίπου 4.000 Σαρακατσάνοι, μεγάλο μέρος των οποίων καταγόταν από τη Γευγελή, εκδιώκεται για την Ελλάδα και εγκαθίσταται στο Νέο Κορδελιό Θεσσαλονίκης.\nOι σημερινοί βλάχοι της Γευγελής πήραν μέρος, στο 28ο Αντάμωμα των Βλάχων, στην Καλαμπάκα, τον Ιούνιο του 2012. Ο Ελληνισμός ξυπνά πάλι μέσα τους. Το ακατάβλητο\nθάρρος και η αγωνιστικότητα της Ελληνικής φυλής στο τέλος θα νικήσουν.\nΜακεδονομάχος από την Γευγελή\nΟ οπλαρχηγός Χρήστος Δέλλιος "Ζαχαροπλάστης" σε ώριμη ηλικία Ο Χρήστος Δέλλιος\n(ή Δέλλιου) ή Ζαχαροπλάστης ήταν Έλληνας Μακεδονομάχοςοπλαρχηγός και πρόκριτος από τη Γευγελή.\nΟ Χρήστος Δέλλιος γεννήθηκε στα μέσα του 19ου αιώνα στη Γευγελή. Κατάγονταν από επιφανή οικογένεια της Γευγελής, και αποτελούσε έναν από τους σημαντικότερους προκρίτους της πόλης. Ο Χρήστος Δέλλιος ασκούσε το επάγγελμα του ζαχαροπλάστη στην πόλη της Γευγελής, γεγονός που του έδωσε και το προσωνύμιο "Ζαχαροπλάστης". Με τη σύζυγό του Μαρία Μόσχου του Αθανασίου απέκτησε τέσσερα παιδιά (Βασίλειος, Αναστασία, Βικτωρία που έζησαν στην Ελλάδα - Θεσσαλονίκη και Κορυφή Ημαθίας, και έναν γιο με το πιθανό όνομα Αντώνιος, του οποίου η τύχη αγνοείται μετά την μετοίκησή του στην Νότιο Αμερική στις αρχές του 20ου αιώνα).\nΟι Ρώσοι αξιωματικοί Σβίρκυ και Πετσώφ που ανέλαβαν την εποπτεία της περιοχής\nΓευγελής (μετά τις μεταρρυθμίσεις της Πύλης και τη διεθνή διαμεσολάβηση), προωθούσαν την πανσλαβιστική πολιτική. Η φιλοβουλγαρική στάση του Τούρκου καϊμακάμη Γευγελής\nΡαμίζ εφέντη (που εντυπωσίαζε ακόμα και τους Ευρωπαίουςδιπλωμάτες), είχαν καταστήσει την περιοχή (μαζί με την περιοχή Δοϊράνης) στα μέσα του 1901, άντρο 4.000 περίπου, ενόπλων Βουλγάρων κομιτατζήδων. Το 1898σημειώθηκαν μαζικές δολοφονίες Ελλήνων προκρίτων και ιερέων από τοΒουλγαρικό κομιτάτο στη Γευγελή, ενώ το 1899 δολοφονήθηκε ο ιατρός Δημήτριος Κυβερνίδης, στέλεχος του Ελληνισμού. Λόγω της εντεινόμενης Βουλγαρικής βίας στην περιοχή της Γευγελής, ο Χρήστος Δέλλιος ίδρυσε το 1902 τη Φιλόπτωχο Αδελφότητα.\nαπό το ένοπλο σώμα του Βούλγαρου Αποστόλ Πετκώφ, σε ένα δέντρο έξω από τη Γουμένισσα\nΗ Φιλόπτωχος Αδελφότητα της Γευγελής οργανώθηκε στα πρότυπα της Φιλικής Εταιρείας και ενώ φαινομενικά εμφανίζονταν στις Οθωμανικές αρχές ως φιλανθρωπικό ίδρυμα, δρούσε κρυφά ως ένοπλος πυρήνας προκειμένου να αντιμετωπίσει τις Βουλγαρικές βιαιότητες (δολοφονίες, καταστροφές οικιών και καταστημάτων, απόσπαση χρημάτων κ.α.). Ο Χρήστος Δέλλιος μύησε στην αδελφότητα σημαντικούς και ικανούς Γευγελιώτες. Τα αρχικά στελέχη ήταν ο Αθανάσιος Αρβανίτης, ο Γεώργιος Τσολάκης, ο Χαρίσιος Χατζηζαφειρίου και ο Βασίλειος Σιωνίδης. Για να οργανώσει την ένοπλη ομάδα ο Χρήστος Δέλλιος φρόντισε να προμηθευτεί οπλισμό με ιδίους πόρους. Η πολιτοφυλακή αυτή, υπό την ηγεσία του Χρήστου Δέλλιου, έδρασε στην πόλη της Γευγελής και στα περίχωρά της και κατάφερε να αποτρέψει τη συνέχιση των δολοφονιών κατά των στελεχών του Ελληνισμού της περιοχής από μέρους τουΒουλγαρικού κομιτάτου. Έτσι ο Ελληνισμός της πόλης κατάφερε να διασωθεί έως ότου το Ελληνικό κράτος απέστειλε προς βοήθεια της τοπικής άμυνας, έμπειρους και εκπαιδευμένους αξιωματικούς για την προάσπιση των Ελληνικών πληθυσμών. Τα τελευταία χρόνια της ζωής του τα έζησε στην Κορυφή Ημαθίας όπου καλλιεργούσε τα χωράφια που του παραχώρησε το Ελληνικό κράτος, μετά την παρασημοφόρησή του στις 7 Μαΐου 1938.\nBOTTIAIA KAI ΠAIONIA\nΗ ΠΕΡΙΟΧΗ ΤΗΣ ΓΕΥΓΕΛΗΣ ΚΑΙ ΤΗΣ ΕΙΔΟΜΕΝΗΣ\nΤον 12ο αιώνα π.Χ. η περιοχή της Παιονίας και Αμφαξίτιδας κατοικήθηκε από Κρήτες, που ονομάστηκαν Βοττιαίοι, λόγω του οικιστή Βόττωνα. Οι Βοττιαίοι ίδρυσαν, στην περιοχή την Αταλάντη (σημερινή Αξιούπολη), τη Γόρτυνα (σημερινή Γοργόπη) και την Ειδομένη.\nΗ περιοχή της Παιονίας πήρε το τοπωνύμιό της από τους αρχαίους κατοίκους της. Ισχυρότατη Θρακική φυλή, υποδιαιρούμενη σε πολλές μικρότερες φυλές : Σιροπαίονες, Γρααίοι, Λαιαίοι, Παίοπλες, Παναίοι. Κατοικούσαν βόρεια της Δοϊράνης λίμνης, και στις δύο όχθες του Αξιού ποταμού. Προς Βορρά συνόρευαν με τους Δαρδανούς και τους Αρδιαίους Θράκες, εκτείνονταν ανατολικά μέχρι την Πρασιάδα λίμνη και πέρα από το Στρυμόνα ποταμό μέχρι το Παγγαίο όρος.\nΜουσείο στα κατεχόμενα από βουλγάρους Σκόπια – Χρυσό έλασμα του Βασιλέα των Παιόνων, Δροπίωνα. Μολονότι η επιγραφή είναι γραμμένη στην Ελληνική γλώσσα, περιέχει και λέξεις που δεν έχουν μεταφραστεί ακόμα. Eικάζεται πως πρόκειται για Παιονικές λέξεις.\nΝομισματικές και Επιγραφικές αποδείξεις μαζί με φιλολογικές αναφορές μας δίνουν τα ονόματα αρκετών βασιλιάδων των Παιόνων του 4ου και 3ου αιώνα. Ανάμεσα τους βρίσκονται οι: Λύκκειος, Άγις, Πατράος, Αυδολέων, Αρίστων και Δροπίων. Οι Παίονες λάτρευαν Ελληνικούς θεούς. Την θεότητα Άρτεμις Βασιλεία και τον Ήλιο. Ο Ησύχιος (λήμμα: Δρύαλος) μνημονεύει πως οι Παίονες τιμούσαν με το όνομα Δρύαλος τον θεό Διόνυσο.\nΤο όνομα Παίονες (κατά τον Παυσ.Ε,1) επικράτησε από τον Παίωνα, υιό του Ενδυμίωνα (εραστή της Σελήνης) από την Αρκαδία, ο οποίος Παίων απομακρύνθηκε στην πάνω από τον Αξιό Χώρα όταν ηττήθηκε στους Ολυμπιακούς αγώνες από τον αδελφό του Επειό. Πόλεις των Παιόνων : Αμυδών, Αρχαιότατη Θρακική πόλη μνημονευόμενη από τον Όμηρο καθώς και πηγή της Αία που έχυνε τα διαυγέστατα νερά της στον Αξιό ποταμό. Αργότερα ονομάστηκε Αβυδών. και καταστράφηκε από την οικογένεια Αργεαδών. Από την Αμυδώνα ήρθαν οι Παίονες στον Τρωικό πόλεμο ως σύμμαχοι των Τρώων. Πύδνα (Στράβ. Ζ 330).\nΒυλαζώρα: Μεγάλη αρχαία Θρακική πόλη στη Χώρα των Παιόνων σε δεσπόζουσα θέση των διόδων του Αξιού, φρούριο κατά των Δαρδανών. (σημερινά κατεχόμενα από βουλγάρους Βελεσά).\nΣτυβάρα (πλησίον του ποταμού Ερίγωνα που χύνεται στον Αξιό), Γορτύνιον, Στόβοι, Βύζαμος. Αναφέρεται ως Παιονική και η πόλις Σίρις (Σέρρες) ενώ αλλού αναφέρεται ως πόλις των Οδομάντων.\nΕπίσης ως Παιονική αναφέρεται και η πόλις Σκούποι (Σκόπια) ενώ αλλού αναφέρεται ως πόλη των Δαρδανών μάλλον για τον ίδιο λόγο.\nΟι Παίονες μνημονεύονται από τον Όμηρο ως σύμμαχοι των Τρώων, με αρχηγό τον Πυραίχμη (Ιλιάς, Β 848) «…που οδηγούσε τους Παίονες με τα κυρτά τόξα, μακριά από την Αμυδόνα, από τον πλατύ Αξιό…» και στην συνέχεια, μετά τον θάνατο του Πυραίχμη από το δόρυ του Πατρόκλου (Π 284-293), τον γιο του Ίππασου, Απισάονα, (Ρ 347-351) «…τον κυβερνήτη του στρατού, που είχε έλθει από την εύφορη Παιονία…», ο οποίος σκοτώθηκε από τον Λυκομήδη. Βασιλιάς τους ήταν ο Αστεροπαίος, ο γιος του Πηλεγόνα, που τον γέννησε ο Αξιός. Ο Αστεροπαίος θα βρεί τον θάνατο από τον Αχιλλέα, όπως και άλλοι Παίονες που αναφέρονται ονομαστικά: Θερσίλοχος, Μύδων, Αστύπυλος, Μνήσος, Θράσιος, Αίνιος και Οφελέστης (Φ 139-212).\nΟ Στράβων (Γεωγραφικά, Ζ΄ αποσπ. 4 και 38) τους ταυτίζει με τους Πελαγόνες, τονίζοντας μάλιστα ότι οι Παίονες παλαιότερα λέγονταν Πελαγόνες και συσχετίζει το όνομα του πατέρα του Αστεροπαίου, του Πηλεγόνα, με τους Πελαγόνες (Πηλεγόνας-Πελαγόνας), ενώ αναφέρει και την άποψη ότι οι Παίονες θεωρούνται άποικοι Φρυγών ή σύμφωνα με άλλους, αρχηγοί τους. Σε άλλο όμως σημείο (Ζ΄ απόσπασμα 11) τους θεωρεί Θράκες.\nΠΑΤΡΑΟΣ ΒΑΣΙΛΕΥΣ ΤΗΣ ΠΑΙΟΝΙΑΣ 340 – 315 π.Χ.\nΑΡΓΥΡΟ ΤΕΤΡΑΔΡΑΧΜΟ 25 mm (12,88 γραμμαρίων).\nΑργυρό νόμισμα Παιόνων με την ΕΛΛΗΝΙΚΗ επιγραφή ΑΥΔΩΛΕΟΝ[ΤΟΣ]\nΟΙ ΠΑΙΟΝΕΣ ΗΤΑΝ ΕΛΛΗΝΕΣ\nΜια επιγραφή που βρέθηκε στην περιοχή Τίκβες του κράτους των Σκοπίων και δημοσιεύθηκε πριν από μια εικοσαετία περίπου, αναφέρεται στον βασιλιά των Παιόνων Δροπίωνα, το γιο του Λέοντος. Η επιγραφή αυτή έχει ως εξής:\nΕντυπωσίασε, λοιπόν, το γεγονός της παρουσίας των Παιόνων στη μετααλεξανδρινή εποχή με ελληνική γραφή και ελληνικά ονόματα. Μέχρι τότε πιστεύονταν πως επρόκειτο για ένα βόρειο και άγριο λαό, σχεδόν βάρβαρο. Ήταν γνωστά, βέβαια, τα Ελληνικά βασιλικά ονόματα των Παιόνων αλλά δεν γνωρίζαμε τίποτε σχετικά με τη γλώσσα και τη γραφή του λαού αυτού.\n“[Δρω]πίωνα Λέοντος [βα]σιλέα Παιόνων [κ]αὶκτίστην τὸ κοινὸν\nτῶν Παιόνων ἀνέθηκε ἀρετῆς ἕνεκεν καὶ εὐνοίας τῆςἐς αὐτούς”\nεπιβεβαιώνεται πως οι Παίονες συμμετείχαν στους Ολυμπιακούς Αγώνες στους οποίους έπαιρναν μέρος ΜΟΝΟΝ ΕΛΛΗΝΕΣ.-\n1. Χρήστος Ανδρεάδης, «Ανέκδοτα έγγραφα των κατοίκων Μεγάροβου και Τύρνοβου», περ. Μακεδονικά, εκδ. Εταιρεία ΜακεδονικώνΣπουδών, τομ. 21.\n2. Θεοφύλακτος Αχρίδος, Οι δεκαπέντε μάρτυρες της Τιβεριούπολης, μετάφραση Π. Βλαχάκος, εκδ. Ζήτρος, 2008\n3. Παναγιωτοπούλου, Άννα Α., Από τη Θεσσαλονίκη στο Κρούσοβο. Ιδεολογία, οργάνωση, και δράση της Ε.Μ.Ε.Ο. (1893-1903), μεταπτυχιακή εργασία, Τμήμα Ιστορίας και Αρχαιολογίας, Φ.Λ.Σ., Α.Π.Θ., Θεσσαλονίκη 1993,\n4. Κrste Bitoski, Makedonija I knezevstvo Bugarija (1893-1903), Σκόπια, 1977.\n5. Douglas Dakin, Ο Ελληνικός αγώνας στην Μακεδονία, εκδόσεις Κυριακίδη, 1993\n6. Κωσταντίνος Χολέβας, «Ο ελληνισμός της περιοχής των Σκοπίων», Πρακτικά Α΄Συνεδρίου Συμβουλίου Απόδημου Ελληνισμού περιφέρειας Ευρώπης, Λευκωσία, 1997.\n7. Σωτηρίου Στέφανος Μειονότητες και αλυτρωτισμός, εκδ. «Ευρωεκδοτική», Αθήνα 1991.\n8. Σωτηρίου Στέφανος, Οι βλαχόφωνοι του ευρωπαϊκού και βαλκανικού χώρου, εκδ. «Πελασγός» Αθήνα 1998.\n9. Δημήτρης Τσούτσας, κείμενο που δημοσιεύθηκε στην εφημερίδα «Ο λαός του Αλμυρού», 4 Μαρτίου 2008.\n10. Τζινίκου-Κακουλή Αθηνά, Γιατροί στο μακεδονικό αγώνα, εκδ. «Μαίανδρος», Θεσσαλονίκη 1996.\n11. Χρυσανθόπουλος Μιχαήλ, Οι Έλληνες στη Βόρειο Μακεδονία, εκδ. Κυρομάνος, Θεσσαλονίκη 1997.\n12. Andonovski H, Makedonia I Vojvodin (Η Μακεδονία και η Βοϊβοντίνα), Beograd 1959.\n13. Popovic Dusan, O Cincrima (Περί Κουτσοβλάχων), Beograd 1927.\n14. Terzic Slavenko, Srbja I Grcka 1856-1903 (Η Σερβία και η Ελλάδα μεταξύ 1856-1903»), Sanu, Beograd 1992.\n15. Σοφία Ηλιάδου-Τάχου, Το Κρούσοβο πέρα από την ιστορία και τη μνήμη 1845-1903, Αθήνα, εκδ. Ηρόδοτος, 2004\n16. Κωνσταντίνος Αποστόλου Βακαλόπουλος, Ο ένοπλος αγώνας στη Μακεδονία 1904-1908, εκδόσεις Ηρόδοτος, Θεσσαλονίκη, 1999.\n17. Κωνσταντίνος Αποστόλου Βακαλόπουλος, Εθνοτική Διαπάλη στη Μακεδονία (1894 – 1904), Η Μακεδονία στις παραμονές του Μακεδονικού Αγώνα, Ηρόδοτος, Θεσσαλονίκη, 1999.\n18. Ο Μακεδονικός Αγών και τα εις Θράκην γεγονότα, έκδοση ΓΕΣ, 1979.\n19. Αλησμόνητες πατρίδες του Ελληνισμού, τόμος: ΣΤ΄ (Άνω Μακεδονία), ιστορική εποπτεία: Κωνσταντίνος Απ. Βακαλόπουλος, πολιτιστική εποπτεία: Νικόλαος Μουτσόπουλος, εκδόσεις: Τσιαμπίρης – Πυραμίδα, Θεσσαλονίκη\n20. Ιστορία της Μακεδονίας 1354-1833, Βακαλόπουλος E. Απόστολος, Εκδόσεις Βάνιας, 1992\n21. Ο Βόρειος Ελληνισμός κατά την πρώιμη φάση του Μακεδονικού Αγώνα (1878-1894) - Απομνημονεύματα Αναστάσιου Πηχεώνα, Κωνσταντίνος Απ. Βακαλόπουλος, Εκδοτικός οίκος Αντώνιου Σταμούλη, Θεσσαλονίκη 2004.\n22. Ημερησία, 3 Ιουλίου 2012, Το Αντάμωμα των Βλάχων.\nΑναρτήθηκε από ΙΦΙΓΕΝΕΙΑ στις 11:18 μ.μ. Ετικέτες ΑΡΧΑΙΟΤΗΤΑ , ΖΗΝΩΝ ΠΑΠΑΖΑΧΟΣ , ΙΣΤΟΡΙΚΕΣ ΜΕΛΕΤΕΣ , ΚΑΤΟΧΗ , ΜΑΚΕΔΟΝΙΑ , ΜΑΚΕΔΟΝΟΜΑΧΟΙ , ΜΥΘΙΣΤΟΡΙΑ


Σαμαράς: Είναι «υπερηφάνεια» να ενημερώνεις ξένους ηγέτες για την απελπιστική κατάσταση της Ελλάδας; – dailyopinion.gr\nHome > ΠΟΛΙΤΙΚΗ > Σαμαράς: Είναι «υπερηφάνεια» να ενημερώνεις ξένους ηγέτες για την απελπιστική κατάσταση της Ελλάδας;\nΕίναι ανάγκη ο πρωθυπουργός να αντιμετωπίσει ρεαλιστικά τη σημερινή του συνάντηση με την Ανγκελα Μέρκελ και να έχει ως κριτήριο τις ανάγκες της χώρας και όχι ζητήματα εσωτερικής κατανάλωσης, τονίζει σε δήλωσή του ο πρόεδρος της Νέας Δημοκρατίας Αντώνης Σαμαράς.\nΕπίσης, ο κύριος Σαμαράς κάνει λόγο για το σταμάτημα των μεγάλων έργων, διαπιστώνοντας πως το αρμόδιο υπουργείο βρίσκεται «σε παράλυση».\nΤέλος, ο κύριος Σαμαράς αναφέρεται στην επιστολή του κ. Τσίπρα προς την Γερμανίδα Καγκελάριο παρατηρώντας πως «υπερηφάνεια είναι να βγάζεις τη χώρα σου από την κρίση» και όχι να ενημερώνεις ξένους ηγέτες για την απελπιστική κατάσταση στην οποία βρίσκεσαι.\n«Δυστυχώς, όπως σταμάτησε η περιμετρική γέφυρα στην Καλαμάτα, έτσι σταμάτησαν και τα έργα στην Ιονία, στην Εγνατία, στην Ολυμπία Οδό, στην Ε65, στο Μετρό, στον αεροδιάδρομο της Θεσσαλονίκης, στο δρόμο της Σπάρτης, στη δημοπράτηση του αεροδρομίου του Καστελίου. Όλα αυτά τα ξαναπηγαίνουν, φαίνεται, σε νέα διαπραγμάτευση.\nΚαι ας έχουν ήδη κυρωθεί από τη Βουλή. Και μάλιστα με ένα υπουργείο Δημοσίων Έργων σε απόλυτη παράλυση, με έναν υπουργό που μόλις προχθές ορκίστηκε, μια κατάσταση δηλαδή που βάζει σε ασφυξία τα μεγάλα έργα και που δυναμώνει, αντί να μειώνει, την ανεργία.\nΑπό την άλλη πλευρά, σήμερα, αποκαλύφθηκε το θέατρο της «υπερήφανης» διαπραγμάτευσης. Να ενημερώνεις τους ξένους ηγέτες ότι η κατάσταση της χώρας είναι απελπιστική, την ώρα που διαβεβαίωνες τον ελληνικό λαό ότι δεν υπάρχει κανένα πρόβλημα. Ούτε με τη ρευστότητα, ούτε με τα δάνεια, ούτε με τις συντάξεις.\nΑΝΤΩΝΗΣ ΣΑΜΑΡΑΣ, ΔΗΜΟΣΙΟ ΧΡΕΟΣ, ΝΕΑ ΔΗΜΟΚΡΑΤΙΑ, ΠΟΛΙΤΙΚΗ


Επέκταση συμβολαίων ζητάει από τους 11 η Euroleague! | SDNA\nΤο «Slam Dunk» αποκαλύπτει μια είδηση για την Euroleague, που θα συζητηθεί και ρίχνει το... αλατοπίπερο με Παναθηναϊκό, Ολυμπιακό και μπόλικη Basket League.\n*Η στήλη είναι on fire. Επειδή τη διαβάζετε και τη ζητάτε συνέχεια, έχει γίνει το καλοκαιρινό must. Γι' αυτό πάμε για το τρίτο σερί «Slam Dunk», το δικό μας three-peat δηλαδή.\n* Ξεκινάμε με τα... καυτά νέα. Υπάρχει μια σοβαρή εξέλιξη στο ευρωπαϊκό μπάσκετ. Σήμερα θα γίνει μια αποκάλυψη μέσω της στήλης, η οποία θα συζητηθεί σε όλη την Ευρώπη. Η Euroleague έστειλε έγγραφο στις 11 ομάδες με συμβόλαιο Τύπου Α (Παναθηναϊκός, Ολυμπιακός, Ρεάλ Μαδρίτης, Μπαρτσελόνα, Μπασκόνια, Φενέρμπαχτσε, Αναντολού Εφές, ΤΣΣΚΑ Μόσχας, Μακάμπι Τελ Αβίβ, Ζαλγκίρις, Αρμάνι Μιλάνο), με τίτλο: Letter of extension of the circular agreement. Στο έγγραφο αυτό ζητάει την τροποποίηση του άρθρου 8.3.\n* Για την ακρίβεια, ζητάει την επέκταση του συμβολαίου Euroleague - ομάδων μέχρι το 2026. Θυμίζουμε πως η πρώτη συμφωνία της διοργανώτριας αρχής με τις ομάδες έγινε επίσημη το 2012 και η δεύτερη το 2015. Άρα, επειδή το πρώτο κομμάτι συμβολαίων εκπνέει το 2022, η Euroleague θέλει να είναι νομικά καλυμμένη.\n* Προς το παρόν δεν υπάρχει deadline για το πότε θα απαντήσει η κάθε ομάδα, όμως σίγουρα πρόκειται για μια σπουδαία εξέλιξη. Το μεγάλο θέμα είναι πόσες και ποιες ομάδες θα υπογράψουν και τι σημαίνει αυτό για την επόμενη ημέρα του ευρωπαϊκό μπάσκετ.\n* Το ένα θέμα, που προκύπτει, είναι τι θα κάνουν οι 11. Το άλλο είναι η ταφόπλακα, που μπαίνει στις υπόλοιπες... 211 ομάδες, που παίζουν στην Ευρώπη και το γεγονός πως σε ένα κλειστό πρωτάθλημα δεν θα μπορεί να μπει κανένας άλλος. Με ό,τι αυτό συνεπάγεται...\n* Τα χαΐρια της Euroleague τα είδαμε και φέτος, με τον Ολυμπιακό να πέφτει στην Α2, το Μιλάνο να μένει εκτός τελικών και την Μπασκόνια εκτός τετράδας. Φυσικά, δεν κουνιέται φύλλο.\n* Κάτι ακόμα από την ευρωπαϊκή αγορά, που έχει και ελληνικό ενδιαφέρον. Αν ο Ετόρε Μεσίνα δεν έπαιρνε την απόφαση να γυρίσει στην Ευρώπη, ο Τσάβι Πασκουάλ θα ήταν ο νέος προπονητής της Αρμάνι Μιλάνο. Ο Καταλανός είχε κάνει συναντήσεις με τους Ιταλούς, οι οποίοι ενδιαφέρονταν «ζεστά» για την περίπτωσή του. Όμως, εν τέλει πέτυχαν το... μεγάλο κόλπο με τον Μεσίνα και ο Πασκουάλ συνεχίζει στη λίστα με τους ελεύθερους.\n* Η περίπτωση του Σοφοκλή Σχορτσανίτη είναι ιδιόμορφη και θέλει προσοχή και ο τρόπος που θα ξεκινήσει η επιστροφή του. Η καλή είδηση, που προκύπτει και από τον ίδιο, είναι πως θέλει να γυρίσει στη δράση. Όμως, ακόμα κι αν έχει φιλοδοξίες για το υψηλότερο επίπεδο, χρειάζεται χρόνο για να επανέλθει. Ειδικά όταν μιλάμε για ένα βαρύ κορμί, σαν το δικό του.\n* Ο ίδιος μπορεί να θέλει να αρχίσει από την Μακάμπι Τελ Αβίβ την προσπάθεια επιστροφής του. Από τους Ισραηλινούς, όμως, δεν φαίνεται να υπάρχει η ανάλογη διάθεση. Επομένως, ό,τι γίνει, θα γίνει με έναν ενδιάμεσο σταθμό. Το θέμα είναι να επιστρέψει στα παρκέ, όχι το πού θα κάνει προετοιμασία.\n* Επιστρέφοντας στην ελληνική πραγματικότητα, τα πράγματα φαίνονταν σοβαρά στον Χολαργό από τον Μάρτιο. Εκεί άρχισαν και οι πρώτες καθυστερήσεις πληρωμών. Δεν ήταν μεγάλες, όπως του ΠΑΟΚ ή του Ολυμπιακού, αλλά αρκετές για να δείξουν ότι υπάρχει πρόβλημα. Γενικά, η ιδιοκτησία είχε προβληματιστεί από τα οικονομικά δεδομένα. Κανένας ιδιοκτήτης δεν είναι διατεθειμένος να βάζει μισό εκατομμύριο ευρώ από την τσέπη του, εκτός αν λέγεται Γιαννακόπουλος ή Αγγελόπουλος.\n* Από τη στιγμή που το Λαύριο βγήκε στη γύρα, φαινόταν ότι θα μπορούσε να γίνει αυτό το deal. Γι' αυτό και το θέμα αναφέρθηκε στη χθεσινή στήλη. Πλέον όλα οδεύουν προς αυτή την κατεύθυνση, με το Λαύριο να μένει στην Basket League αντί του Χολαργού. Μόλις ολοκληρωθεί και τυπικά αυτό το ζήτημα, θα έχει αποκατασταθεί και μια αδικία, αφού το Λαύριο είχε υποβιβαστεί λόγω της απόφασης του Παναθηναϊκού να μην κατέβει με την Κύμη.\n* Γράφτηκε ότι ο Αλευρογιάννης παίζει για τον Άρη και πράγματι υπάρχει μια φιλική σχέση ανάμεσα στις δύο οικογένειες (Γουλιέλμου - Αλευρογιάννη). Βλέπετε, κάποια μέλη από τις δύο οικογένειες έχουν υπάρξει συμφοιτητές. Κάπως έτσι προέκυψε και το θέμα του Άρη, το οποίο, όμως, δεν έχει βάση.\n* Επιμένουμε ελληνικά, με θέματα από την αγορά της Basket League. Όλα δείχνουν πως ένας Έλληνας παίκτης φεύγει και ένας έρχεται στον Προμηθέα. Ο Χρήστος Σαλούστρος είναι στην πόρτα της εξόδου και ο Λευτέρης Μποχωρίδης πλησιάζει στην Πάτρα. Με τον Σαλούστρο είχε προκύψει θέμα από πέρυσι και δύσκολα θα ανανεώσει στους Πατρινούς. Δεδομένο θα πρέπει να θεωρείται πως και ο Τσαϊρέλης δεν θα συνεχίσει με τη φανέλα του Προμηθέα.\n* Μιας και πιάσαμε την ομάδα του Μάκη Γιατρά, άντε να σας πούμε και μια μεταγραφή που πήγε να κάνει, αλλά χάλασε. Πρόκειται για έναν από τους πολύ γνωστούς παίκτες, που πέρασαν από το ελληνικό μπάσκετ την τελευταία δεκαετία. Προσεγγίστηκε από τους Πατρινούς, «έπαιξε» δυνατά το όνομά του, αλλά δεν προχώρησε. Ποιος είναι; Ο Ρόκο Λένι Ούκιτς. Ωστόσο, η ανανέωση του Λάνγκστον Χολ ανέτρεψε τα δεδομένα.\n* Όσο για τον Παναθηναϊκό; Έχει ξεσπάσει γκρίνια στις τάξεις των οπαδών του με την παράδοση της τεχνικής ηγεσίας στον Πεδουλάκη. Μάλιστα, οι πιο ακραίοι λένε ότι η ιστορία με τον Πιτίνο ήταν προσχεδιασμένη. ΟΚ, αυτοί κοιμούνται όρθιοι και πληρώνουν και ξενοδοχείο.\n* Η πραγματικότητα είναι ότι ο Παναθηναϊκός είχε καταλήξει εδώ και πολύ καιρό στην περίπτωση του Πεδουλάκη. Ο Περιστεριώτης τεχνικός ήταν ο πρώτος επιλαχών. Αυτό φάνηκε και από τον τρόπο που χειρίστηκε ο Δημήτρη Γιαννακόπουλος τη βράβευσή του, αλλά και από τις τοποθετήσεις του αμέσως μετά. Το παρελθόν έχει διδάξει πως ο ισχυρός άνδρας του «τριφυλλιού» έχει διορατικότητα και δεν παίρνει αποφάσεις χωρίς να κοιτάει την επόμενη ημέρα.\n* Άρα, εάν και εφόσον δεν προέκυπτε καμία πιθανότητα για την παραμονή του Πιτίνο, τότε θα μπορούσε να ενεργοποιηθεί το Plan B. Γι' αυτό και από τη στιγμή που έφυγε ο Αμερικανός, το ζήτημα Πεδουλάκη ήταν καθαρά τυπικό.\n* Όμως, για τον 67χρονο Hall of Famer κάθε άλλο παρά fake ήταν η προσπάθεια του Παναθηναϊκού. Αυτό το λέμε και το υπογράφουμε. Σε κάποια από τις επόμενες στήλες θα αναφερθούμε και με περισσότερες λεπτομέρειες στο συγκεκριμένο θέμα.\n* Πάμε και στο απέναντι «στρατόπεδο». Η διοίκηση του Ολυμπιακού μέσω του Γιώργου Σκινδήλια έχει ενημερώσει παίκτες και ατζέντηδες ότι μετά τις δικαστικές νίκες των αδελφών Αγγελόπουλων και τη βελτίωση του cash flow της εταιρείας, μέσα στις επόμενες ημέρες ή έστω πολύ λίγες εβδομάδες θα υπάρξει μεγάλη καταβολή οφειλομένων.\n* Από αυτές τις κινήσεις και από τη συνέπεια που θα υπάρξει, θα φανεί και το πού θα βαδίσει ο Ολυμπιακός την επόμενη χρονιά.\n* Δεν μπορείτε να έχετε παράπονο, έτσι; Το «Slam Dunk» έκανε 3/3 και σήμερα είχε και Παναθηναϊκό και Ολυμπιακό και Euroleague και Basket League. Άντε, καλές βουτιές και θα τα πούμε ξανά σύντομα.


Ανακοίνωση Πανελλαδικής Γραμματείας Εκπαιδευτικών του ΠΑΜΕ | gigafm.gr\nΑνακοίνωση Πανελλαδικής Γραμματείας Εκπαιδευτικών του ΠΑΜΕ\nBy user / in Εκπαίδευση / on Τρίτη, 17 Σεπ 2013 11:20 ΠΜ / 0 Comment / 218 views\nΚαθολική η συμμετοχή στην απεργία την πρώτη μέρα! Συνεχίζουμε πιο αποφασιστικά, πιο μαζικά! Όλοι και όλες στο δρόμο του αγώνα! Χαιρετίζουμε τουs χιλιάδεs απεργούs συναδέλφουs! Η συμμετοχή την πρώτη μέρα στην απεργία ήταν καθολική! Το ποσοστό των απεργών ξεπέρασε πανελλαδικά το 90%,σε πολλεs περιοχεs αγγιξε το 100%. Οι εκπαιδευτικοι,με την συμμετοχη τουs στην Απεργια εδωσαν αποστωμοτικη απαντηση στην υπουλη κυβερνητικη προπαγανδα,που καλλιεργει το ΄΄διαιρει και βασιλευε΄΄,που επιχειρει να σπειρει την μοιρολατρια και την απογοητευση. Σημερα στα σχολεια διδαχθηκε το πιο πολυτιμο μαθημα,αυτο του Αγωνα. Αγωναs δυσκολοs,ανηφορικοs. Aγωναs που πρεπει να βαλει στο επικεντρο του το συνολο τηs αντιλαικηs πολιτικηs κυβερνησηs-πλουτοκρατια-ΕΕ,να γινει πιο αποτελεσματικοs,για να στριμωξει τοσο την κυβερνηση,οσο και τουs επιδοξουs κυβερνητικουs διαχειριστεs του συστηματοs,που προσκυνουν τον ιδιο ΄΄θεο΄΄,την ΕΕ την κερδοφορια των επιχειρηματικων ομιλων. Συνεχιζουμε πιο μαζικα,πιο αποφασιστικα,πιο μαχητικα και τιs επομενεs μερεs. Kανειs συναδελφοs στην ταξη.Ειμαστε ολοι απεργοι. Οργανωνουμε την ενημερωση και την κοινη αγωνιστικη δραση με τουs μαθητεs μαs,με τουs γονειs,σε καθε δημο,σε καθε γειτονια. Παιρνουμε μαζικα μεροs στιs Γενικεs Συνελευσειs των ΕΛΜΕ την Πεμπτη 19 Σεπτεμβρη. Να ακουστει πιο δυνατα,σε καθε σχολειο το ”Τραγουδι τηs Απεργιαs” του Μπερτολτ Μπρεχτ.\nΒγεs εξω συντροφε.Ρισκαρε\nΤη δεκαρα που ουτε δεκαρα δεν ειναι πια\nΤον τοπο για υπνο που πανω του πεφτει βροχη\nΚαι τηs δουλειαs την θεση που αυριο θα χασειs!\nΜπροs,στον δρομο εξω!Αγωνισου!\nΝα περιμενειs πια δεν γινεται,ειναι αργα πολυ!\nΒοηθα τον εαυτο σου βοηθωνταs μαs:\nΒγεs εξω συντροφε,αντιμετωποs με τα οπλα και\nΔιεκδικησε το μεροκαματο σου!\nΣαν ξερειs πωs δεν εχειs τιποτα να χασειs\nοπλα αρκετα οι αστυνομοι τουs δεν εχουν!\nΜπροs,στον δρομο εξω,Αγωνισου!\nΝα περιμενειs πια δεν γινεται,ειναι πολυ αργα!\nΒοηθα τον εαυτο σου,βοηθωνταs μαs:\nTagged as: Απεργία Πανελλαδική Γραμματεία Εκπαιδευτικών του ΠΑΜΕ


Σερλοκ Χολμς Ιδιωτικος Ερευνητησ: Τζακ Ο Αντεροβγαλτης & Περιπετειες Στο Γουεστ Εντ - Επιτραπεζια (EPI.09891)\nΑρχική > Gadgets & Παιχνίδια > Επιτραπέζια > ΣΕΡΛΟΚ ΧΟΛΜΣ ΙΔΙΩΤΙΚΟΣ ΕΡΕΥΝΗΤΗΣ: ΤΖΑΚ Ο ΑΝΤΕΡΟΒΓΑΛΤΗΣ & ΠΕΡΙΠΕΤΕΙΕΣ ΣΤΟ ΓΟΥΕΣΤ ΕΝΤ\nΠαίχτες: 1 - 8\nΔιάρκεια παιχνιδιού: 90'\nΣΕΡΛΟΚ ΧΟΛΜΣ ΙΔΙΩΤΙΚΟΣ ΕΡΕΥΝΗΤΗΣ: ΤΖΑΚ Ο ΑΝΤΕΡΟΒΓΑΛΤΗΣ & ΠΕΡΙΠΕΤΕΙΕΣ ΣΤΟ ΓΟΥΕΣΤ ΕΝΤ (EPI.09891)\n44.90 37.90 €\n• Παίχτες: 1 - 8\n• Διάρκεια παιχνιδιού: 90'\n• Περιεχόμενα: 2 χάρτες (Λονδίνο και Γουαϊτσάπελ), 10 βιβλία υποθέσεων, 10 εφημερίδες, 1 ευρετήριο, 1 βιβλίο κανόνων\nΣΕΡΛΟΚ ΧΟΛΜΣ ΙΔΙΩΤΙΚΟΣ ΕΡΕΥΝΗΤΗΣ: ΤΖΑΚ Ο ΑΝΤΕΡΟΒΓΑΛΤΗΣ & ΠΕΡΙΠΕΤΕΙΕΣ ΣΤΟ ΓΟΥΕΣΤ ΕΝΤ EPI.09891 EPI.09891 ΚΑΙΣΣΑ ΚΑΙΣΣΑ ΕΠΙΤΡΑΠΕΖΙΑ Κατηγορία: ΕΠΙΤΡΑΠΕΖΙΑ •ΚΑΙΣΣΑ στην κατηγορία ΕΠΙΤΡΑΠΕΖΙΑ Λύστε 10 μυστήρια στο Βικτωριανό Λονδίνο! Το Σέρλοκ Χολμς Ιδιωτικός Ερευνητής είναι ένα παιχνίδι συνεργασίας, όπου οι παίκτες προσπαθούν να λύσουν μυστηριώδεις υποθέσεις ανακρίνοντας υπόπτους, ψάχνοντας σε εφημερίδες και περπατώντας στους δρόμους αναζητώντας στοιχεία. Όταν ολοκληρώσετε την έρευνά σας, συγκρίνετε τις ικανότητές σας ως ντετέκτιβ με τον μεγαλύτερο ντετέκτιβ όλων των εποχών, τον Σέρλοκ Χολμς. Το Τζακ ο Αντεροβγάλτης & Περιπέτειες στο Γουέστ Εντ είναι ένα αυτόνομο παιχνίδι. ΤΖΑΚ Ο ΑΝΤΕΡΟΒΓΑΛΤΗΣ Γυναίκες αμφιβόλου ηθικής έχουν δολοφονηθεί στη συνοικία του Γουαϊτσάπελ, και οι αρχές είναι σε αδιέξοδο. Ο μυστηριώδης δολοφόνος βαφτίστηκε Τζακ ο Αντεροβγάλτης από τις εφημερίδες. Θα μπορέσετε να τον ξεσκεπάσετε πριν το κάνει ο Σέρλοκ Χολμς; ΠΕΡΙΠΕΤΕΙΕΣ ΣΤΟ ΓΟΥΕΣΤ ΕΝΤ Η συνοικία του Γουέστ Εντ στο Λονδίνο είναι ο τόπος πολλαπλών νέων υποθέσεων και η Σκότλαντ Γιαρντ είναι ανίσχυρη. Θα μπορέσετε να βοηθήσετε τον Σέρλοκ Χολμς να λύσει αυτά τα μυστήρια; • Παίχτες: 1 - 8 • Ηλικία: 16+ • Διάρκεια παιχνιδιού: 90' • Γλώσσες: Ελληνικά • Περιεχόμενα: 2 χάρτες (Λονδίνο και Γουαϊτσάπελ), 10 βιβλία υποθέσεων, 10 εφημερίδες, 1 ευρετήριο, 1 βιβλίο κανόνων ΣΕΡΛΟΚ ΧΟΛΜΣ ΙΔΙΩΤΙΚΟΣ ΕΡΕΥΝΗΤΗΣ: ΤΖΑΚ Ο ΑΝΤΕΡΟΒΓΑΛΤΗΣ & ΠΕΡΙΠΕΤΕΙΕΣ ΣΤΟ ΓΟΥΕΣΤ ΕΝΤ


Εγκαίνια της Νέας Λέσχης των Μελών στο Κρητικό Χωριό Μελβούρνης – The Panhellenic Post\nΕγκαίνια της Νέας Λέσχης των Μελών στο Κρητικό Χωριό Μελβούρνης\nTα εγκαίνια της νέας πτέρυγας και συγκεκριμένα της Λέσχης των Μελών της Παγκρήτιας Ένωσης Μελβούρνης έγιναν την Κυριακή 29 Μαρτίου στο Κρητικό Χωριό παρουσία των μελών, των Κρητών και της ευρύτερης ελληνικής παροικίας.\nΤα εγκαίνια επίσης τίμησαν με την παρουσία τους η Γενική Πρόξενος κα. Χριστίνα Σημαντηρακη, ο Πρόεδρος του Παγκοσμίου Συμβουλίου Κρητών κ. Αντώνης Τσουρδαλακης, ο πρόεδρος της Κρητικής Ομοσπονδίας Αυστραλίας κ. Μιχάλης Χουδαλάκης, ο Πρόεδρος της Κρητικής Αδελφότητας Μελβούρνης κ. Δημήτρης Παπαδημητρίου και ο Πρόεδρος της Κρητικής Αδελφότητας Σύδνευ κ. Νίκος Τζανετάκος.\nΤην κορδέλα έκοψαν ο πρόεδρος της Παγκρήτιας Ένωσης Μελβούρνης κ. Γιάννης Νικολακάκης με την Γενική Πρόξενο κα. Χριστίνα Σημαντηράκη και τους Μαίρη και Αλέξη Ντακάκη ο οποίοι πλήρωσαν $ 5,000 δολάρια στον πληστιριασμό για το κλειδί της Λέσχης, ενώ τον Αγιασμό τέλεσε ο Αιδεσιμότατος Πατήρ Γεώργιος Αδαμάκης της Ενορίας των Αγ. Αναργύρων εκπροσωπώντας την Ιερά Αρχιεπισκοπή Αυστραλίας.\nΤο Μουσικό πρόγραμμα της ημέρας είχε αναλάβει ο Σήφης Τσουρδαλακης με το Συγκρότημα του, ενώ έλαμψαν με τις ενδυμασίες και τους χορούς τους το μικρό και ανδρικό χορευτικό συγκρότημα της Ένωσης.\nΦανερά συγκινημένος ο Προεδρος κ. Ιωάννης Νικολακάκης στην ομιλία του ευχαρίστησε όλα τα Μέλη και τους Κρήτες που συνέβαλαν στην νέα αυτή προσπάθεια ενώ ευχαρίστησε επίσης και τα αδελφά κρητικά Σωματεία της Μελβούρνης και του Σύδνεϋ τα οποία δώρισαν από $ 1000 δολάρια το καθένα. Η Γενική Πρόξενος κα. Σημαντηρακη συνεχάρη την Παγκρήτια Ένωση Μελβούρνης για τα έργα και της δραστηριότητες από την ημέρα της ιδρύσεως\n[Featured], [Top], [Αυστραλία], [Κρήτες]\nΜήνυμα Δρ. Όλγας Σαραντοπούλου- Εθνική Επέτειος 1η Απριλίου 1955 - Κύπρος/ En


Άρθρο 9 - ΤΙ ΕΙΝΑΙ ΤΟ ΣΙΑΤΣΟΥ του Ελευθερίου Τσιάπουλα , ιδρυτή του Ομακοείου Καρδίτσας\nΔημοσιεύθηκε : Πέμπτη, 05 Νοεμβρίου 2015 08:59\nΤΙ ΕΙΝΑΙ ΤΟ ΣΙΑΤΣΟΥ\nΤο Σιάτσου αποτελεί θεραπευτικό σύστημα με σχετικά ευρεία απήχηση σε διαφορετικές μορφές. Τη σημασία του σιάτσου θα δούμε στην παρούσα εργασία από πολλές πτυχές . Ειδικότερα θα δούμε α) τι είναι το σιάτσου και τα πιο γνωστά ονόματα με τα οποία αποκαλείται, β) ποιος το αναβίωσε και η βαθύτερη καταγωγή του γ) σε ποιο είδος από τα τρία είδη εναλλακτικής θεραπευτικής ανήκει δ) η δομή της ύλης σύμφωνα με του σιάτσου ε) η δομή του ανθρωπίνου σώματος στ) η προέλευση των ασθενειών η) ο τρόπος αντιμετώπισης των ασθενειών από το σιάτσου, θ) οι αντιδράσεις του οργανισμού ι) η σχέση του σιάτσου με άλλα εσωθεραπευτικά συστήματα, κ) η καταλληλότητα του εσωθεραπευτή λ) οι έρευνες πάνω στην αποτελεσματικότητα της συγκεκριμένης μεθόδου μ) η αναγνώριση και η εφαρμογή του σιάτσου σήμερα ν) η κωδικοποίηση του σιάτσου από τον Ν.Α.Μαργιωρή ξ) η εφαρμογή του σιάτσου στα σημερινά Ομακοεία. Οι πτυχές του θέματος μας δίνουν μια εικόνα του όλου ζητήματος και μας κατατοπίζουν κατάλληλα.\nα) Το Σιάτσου έχει πολλά ονόματα. Ο όρος “Σιάτσου” είναι σύνθετη, που παράγεται από τη λέξη “Σι” που σημαίνει “δάκτυλο” και “άτσου” που σημαίνει πίεση . Οι όροι δηλώνουν τη λέξη και έννοια “δακτυλοπίεση”.(Μαργιωρής 1990 : 67)\nΈνας άλλος όρος είναι η λέξη “Τσιάτσου” . Η λέξη Tchi ή “Τσι” σημαίνει την Παγκόσμια Δύναμη Ζωής που είναι ο “Αιθέρας” από όπου όλα γεννιούνται. Η λέξη άτσου σημαίνει πίεση. Το σύνολο των προτάσεων μας δίνει την έννοια “αιθεροποίηση”. (Μαργιωρής 1990 : 71-74) Η συγκεκριμένη τεχνική αλλιώς ονομάζεται “Αρχαία Ασκληπιακή Δακτυλοπίεση”, διότι εφαρμόζονταν στην αρχαία Ελλάδα. (Μαργιωρής 1990 : 41-42)\nβ) Το Σιάτσου ανάβιωσε ο Ιάπωνας Τοκοζίρο Ναμικόσι στο σύγχρονο κόσμο. Στον Α΄ Παγκόσμιο Πόλεμο ο Τοκοζίρο βρέθηκε ναυαγός σε ένα νησί με τη γυναικά του. Εκεί έχοντας γνώση των σημείων του βελονισμού με την πίεση των δακτύλων στα κατάλληλα σημεία συμπέρανε ότι ο οργανισμός της γυναικάς του ανταποκρινόταν πολύ καλά στις επιδράσεις των πιέσεων.(Ναμικόσι 1976 : 9-14)\nΣτο βιβλίο του με τίτλο “Σιάτσου- Ιαπωνική Μέθοδος Θεραπείας με Δακτυλική Πίεση” ο Τοκοζίρο Ναμικόσι αναφέρει ότι από το 1927 μέχρι το 1969 ,δηλαδή επί 42 χρόνια υπήρξε ειδικευμένος στη μέθοδο του σιάτσου. Αναφέρει, ότι σε 42 χρόνια ανακούφισε περισσότερους από 100.000 ασθενείς. Το 1941 ίδρυσε την “Ιαπωνική Σχολή Σιάτσου”, που αριθμούσε 28 χρόνια λειτουργίας. Σε αυτά τα χρόνια λειτουργίας είχε δώσει διπλώματα σε 20.000 ειδικούς. Ο Τοκοζίρο ήταν 60 ετών, όταν είχε εκδώσει τις πληροφορίες αυτές, δηλαδή το 1969. (Ναμικόσι 1976 : 9, 11)\nΗ εφαρμογή του σιάτσου, όπως και όλων των λεγομένων “ενεργειακών θεραπειών” ή “εσωθεραπευτικών συστημάτων” είναι πολύ παλαιότερη. Τα στοιχεία δείχνουν την ύπαρξη ενός προκατακλυσμιαίου πολιτισμού, που το όνομα φέρει “Δραβίδες” Ο πολιτισμός αυτός υπήρξε και έζησε την ίδια εποχή με τον πολιτισμό της Ατλαντίδας. (Μαργιωρής 1990 : 15)\nΣτον ελλαδικό χώρο η προκατακλυσμιαία γνώση διασώθηκε στα Αρχαία Μυστήρια, στα θεραπευτήρια , στους ιερούς ναούς, που οι εκπρόσωποι αυτών διέθεταν σημαντικές γνώσεις. (Μαργιωρής 1996 : 35-48, 75-80)\nΟ Χείρωνας ο Κένταυρος, ο Ασκληπιός , ο Αμφιάραος, ο Τροφώνιος, οι Ζάκορες, αλλά και ο Ιπποκράτης υπήρξαν γνωστοί και αρχαίοι θεραπευτές, που εκπροσωπούσαν την προκατακλυσμιαία γνώση. Οι αρχαίοι θεραπευτές γνώριζαν τις λεγόμενες “ενεργειακές θεραπευτικές μεθόδους και τεχνικές” μεταξύ των οποίων υπήρξε και η “Αρχαία Ασκληπιακή Δακτυλοπίεση”. Ο αρχαιολόγος Καββαδίας στο Ασκληπιείο της Επιδαύρου ανέσκαψε 42 αναγραφόμενες θεραπείες. Σε αυτό τον μαρμάρινο πίνακα φιγουράρουν τέσσερις θεραπείες με μάλαξη. Η πρώτη αρρώστια είναι η παθολογική κύηση. Η δεύτερη αρρώστια είναι η αργοπορία του τοκετού. Το τρίτο ίαμα του νοσοκομειακού καταλόγου του Ασκληπιείου της Επιδαύρου είναι η βαριάς μορφής κεφαλαλγία και ταυτόχρονη αϋπνία. Η τέταρτη μορφή θεραπείας είναι η θεραπεία της μήτρας. (Μαργιωρής 1990 : 19-22)\nΣτην υπ΄ αριθμό 1 αρρώστια αυτού του πίνακα, που την αναφέρει ο Παυσανίας στα “Περιηγητικά” ήταν η θεραπεία της μήτρας. Δεν υπάρχουν συγκεκριμένες γραπτές πηγές ή πληροφορίες από τις παραδόσεις για τον τρόπο θεραπείας. Όμως μπορούμε να βγάλουμε συμπεράσματα ότι έκαναν ειδικές μαλάξεις και δακτυλοπεράσματα από τα πάσχοντα σημεία. Επίσης είχαν αναπτύξει το στοχασμό -συγκέντρωση αλλά και την ιερή συγκίνηση, που ο ίδιος ο Ασκληπιός τους μετέδιδε. Έκαναν χρήση και άλλων μεθόδων όπως της υποβολής, εγκοίμησης, εικοπλαστική, δακτυλοκτυπήματα, θρησκευτική, συγκινησιακή παράκληση, ώστε να διεισδύουν στο υποσυνείδητο του θεραπευομένου. Αυτή ήταν η εκπαίδευση, που έπαιρναν από τους λεγόμενους ιερούς θεραπευτές ή αλλιώς ιεροδιδάσκαλους ή ιεροχειροπλάστες. (Μαργιωρής 1990 : 19-22, 63-65)\nγ) Υπάρχουν τρία κύρια είδη εναλλακτικών ή συμπληρωματικών θεραπειών. Το πρώτο είδος είναι εκείνες οι μέθοδοι, που ο θεραπευτής μεταδίδει το “Ζωϊκό Δυναμισμό” στο θεραπευόμενο. Τέτοιες μέθοδοι είναι το Σιάτσου (Lundberg 2004: 11-13) , η Ρεφλεξολογία (Marino 2006 : 6-31) , η αρχαία ασκληπιακή μάλαξη, το μασάζ (Scott 40, 47-58) Ρέϊκι (Hall 2003 : 11-16, 17-24 ; Ray 2001 15-23, 25-31, 33-43, 45-50, 52-61), οι βιοενεργειακές μέθοδοι, οι ερμητικές, οι διαλογιστικές (Μαργιωρής 1997 : 55-77) , εικοπλασία ή δημιουργικός οραματισμός (Epstein 2004 : 11-20, 21-36, 37-48 ; Gawain 1993 :13-17, 19-24), τεχνικές της γιόγκα (Μαργιωρής 1997 : 37-54 ; 55-78 , 95-100, 101-115) κλπ\nΤο δεύτερο είδος αφορά ενεργειακές μεθόδους, που κάνουν χρήση ενός τρίτου μέσου για να μεταδώσουν το λεγόμενο “Άζωο Δυναμισμό” και να επιφέρουν τα επιθυμητά αποτελέσματα. Τέτοιες μέθοδοι είναι ο βελονισμός(Τριανταφυλοπούλου 2006 8-10) , η Αγιούρ Βέδα (Τσουρουκτσογλου 1995 :19 -28 ; Φυσσούν 1995 :13-18) ,η ορυκτοθεραπεία (Τσόκρον 1999 :17-29) , η ομοιοπαθητική, η μουσικοθεραπεία , αρωματοθεραπεία κλπ (Κατσιάμπας 2004 : 39-40 ; Τριανταφυλοπούλου 2006 : 8-11, 12-15, , 28-35, 46-51)\nΤο τρίτο είδος εναλλακτικών θεραπειών δεν έχουν ενεργειακό χαρακτήρα αλλά ακολουθούν τη φυσική ή μηχανική επενέργεια του οργανισμού. Τέτοιες θεραπευτικές μέθοδοι είναι η διατροφολογία (Μαργιωρής 1984 :1-4 ; Μηνούδης 2003 : 167-185) , οστεπαθητική, χειροπρακτική, φυσιοπαθητική , γυμναστική , θεραπεία με βότανα κλπ.(Κατσιάμπας 2004 : 39-40 ; Τριανταφυλοπούλου 2006 :16-17, 28-35, 60-63 ; Αυλίδου 2003 : 152- 166, 167-185, 186-203)\nδ) Η δομή της ύλης σύμφωνα με το σιάτσου έχει σημαντικές πτυχές. Ειδικότερα το σιάτσου αναγνωρίζει την ύπαρξη μιας Αιώνιας Αρχής που διέπει το σύμπαν. Η ενέργεια αυτή έχει ονομαστεί με διάφορα ονόματα όπως “Τσι” από τους Κινέζους, “Ταό” από τον Κομφούκιο, “Εντελέχεια” από τον Αριστοτέλη, “Όδιο” από τον σαρλ Φον Ράϊχεμπαχ , Είδος και Μορφή από τον Πυθαγόρα κ.α (Μαργιωρής 1990 : 72 ; Fromm 1998 : 19-25)\nΗ Πρωταρχική αυτή ενέργεια που έχει πολλά ονόματα δημιουργεί την ύλη και δημιουργεί δύο κύρια στοιχεία, που διακρίνει την ύλη. Το πρώτο στοιχείο είναι η παλμικότητα των ατόμων της ύλης και δεύτερο η μαγνητική ροή, που διέπει όλο το σύμπαν. (Μαργιωρής 1975 : 235)\nΤο σιάτσου επίσης αναγνωρίζει τρεις βασικές ιδιότητες ή αρχές της ύλης, που σύμφωνα με τη φιλοσοφία της “Σάμκυα” είναι η “ράτζας” που σημαίνει τη κατάσταση της δραστηριότητας, την κατάσταση της αδράνειας ή “τάμας” και την κατάσταση των “σάτβας” ή της ενδιάμεσης κατάστασης. Οι τρεις αυτές καταστάσεις κυριαρχούν σε όλο το σύμπαν και η μεταλλαγή τους μπορεί να φέρει ισορροπία ή διαταραχή. Με το σιάτσου φέρνουμε την επιθυμητή συχνότητα, που επιφέρει την ισορροπία. (Μπέργκερ 2006 : 28-29, 36-37,40-46, 258-259)\nΤο σιάτσου θεωρεί ότι η ύλη έχει δύο πτυχές τη φυσική και την αιθερική. Η φυσική πτυχή αντιστοιχεί στο φυσικό κόσμο, ενώ η αιθερική στον αιθερικό κόσμο. Το φυσικό σύμπαν καλύπτεται από ένα εσωτερικό σύμπαν, που δεν μπορούν να συλλάβουν οι πέντε αισθήσεις. Το μη αντιληπτό σύμπαν ονομάζεται “αιθερικό” και καταλαμβάνει τα 4/7 της διάστασής μας, ενώ τα υπόλοιπα 3/7 καταλαμβάνει η φυσική ύλη και είναι οι τρεις καταστάσεις της ύλης(στερεή, υγρή και αέρια). (Μαργιωρής 1990 : 71)\nε) Η δομή του ανθρωπίνου σώματος έχει τη σωματική ή φυσική και την ενεργειακή ή την αιθερική πτυχή. Το αιθερικό και φυσικό σώμα αποτελούν ένα ζευγάρι. Το φυσικό σώμα λαμβάνει πρανική ενέργεια από το αιθερικό που καθορίζει τις λειτουργίες του φυσικού και τις ζωοποιεί. (Μαργιωρής 1990 : 71-74) Η Πράνα ή η Πρωταρχική Ενέργεια εισέρχεται στο ανθρώπινο σώμα και διαχωρίζεται στη συνέχεια σε δώδεκα κύρια ενεργειακά ρεύματα, όσοι είναι οι αστερισμοί που από όπου περνά η γη στην ετήσια περιφορά της. Υπάρχουν άλλα δύο ενεργειακά ρεύματα ή μεσημβρινοί, που είναι το συμπαθητικό και το παρασυμπαθητικό σύστημα, που είναι επίσης ηλεκτρομαγνητικές εκκενώσεις του σώματος. (Μαργιωρής 1990 : 71-74,133-137,151)\nστ) Η έννοια της προέλευσης της ασθένειας κατά το σιάτσου έχει πολλές παραμέτρους επί του ανθρωπίνου σώματος. Πρώτη παράμετρος για την εκδήλωση της ασθένειας σε ενεργειακό επίπεδο είναι ο αποσυντονισμός ή μη σωστή συνεργασία του φυσικού σώματος με το αιθερικό. Αν σταματήσει η πρανική ροή τότε το φυσικό γίνεται καχεκτικό ,αδυνατίζει και αρρωσταίνει. Η αποδυνάμωση μπορεί να επιφέρει ακόμη και το θάνατο. (Μαργιωρής 1975: 240)\nΗ αλλοίωση του αιθερικού προβάλλεται και έχει αντίκτυπο στο φυσικό σώμα με όλη τη συμπτωματολογία που εκδηλώνεται. Η αλλοίωση του αιθερικού προέρχεται από πολλούς παράγοντες. (Μαργιωρής 1975: 240)\nΗ διαταραχή της ηλεκτρομαγνητικής ροής των δώδεκα μεσημβρινών και των δύο εκκενώσεων συμπαθητικού και του παρασυμπαθητικού. Η διαταραχή σημαίνει την εμπλοκή της ενεργειακής ροής που εμφανίζει την εκδήλωση της συμπτωματολογίας. (Μαργιωρής 1990 : 72-73)\nΗ εκδήλωση της ασθένειας εμφανίζει την πρώτη συμπτωματολογία στο φυσικό σώμα. Με το πέρας του χρόνου αρχίζουν τα συμπτώματα να γίνονται συχνότερα μέχρι που εδραιώνονται στο ανθρώπινο σώμα.\nΟι σημαντικότεροι παράγοντες που προκαλούν τις προαναφερθείσες διαταραχές σε ενεργειακό επίπεδο της ασθένειας είναι η κακή διατροφή , η τοξίνωση του οργανισμού, οι κακές υποβολές που δέχεται ο άνθρωπος από το περιβάλλον του, η αυθυποβολή, η αρνητικότητα του ίδιου του ανθρώπου για τη ζωή, οι ηλεκτρομαγνητικές ακτινοβολίες που δέχεται ο άνθρωπος από τις συσκευές , και τις επιδράσεις των κοσμικών ακτινοβολιών, που προκαλούν διαταραχές, από παθογόνους οργανισμούς. (Κατσιάμπας 1995 : 124 ; 2004 : 39-51)\nη) Η αντιμετώπιση των ασθενειών από το σιάτσου γίνεται με συγκεκριμένους τρόπους. Πρώτο το σιάτσου ή η αρχαία ασκληπιακή διακτυλοπίεση με τη χρήση και πίεση των δακτύλων επί ειδικών σημείων δημιουργούνται οι κατάλληλες δονήσεις που μετασχηματίζουν και διεγείρουν τα κατάλληλα σημεία, προκαλώντας σειρά αντιδράσεων και διεργασιών στον ανθρώπινο οργανισμό, που στοχεύουν στην αντιμετώπιση του προβλήματος. (Μαργιωρής 1990 : 75-78 ; 1996 : 191-196)\nΓνωρίζοντας το σιάτσου τα κατάλληλα σημεία επενεργεί με διάφορους τρόπους ή τεχνικές που έχουν ενεργειακό καθαρά χαρακτήρα και λογική. Μπορεί να γίνει με δακτυλοπιέσεις, δηλαδή με τους αντίχειρες ή με τους δείκτες, με τη χρήση και πίεση των παλαμών ,με τη χρήση των αγκώνων σε κατάλληλους χρόνους, ώστε να δημιουργηθούν τα κατάλληλα ενεργειακά δυναμικά και δυναμισμοί.(Ναμικόσι 1976 : Μαργιωρής 1990 : 127 131, 360-363) Ο βαθμός της έντασης των πιέσεων είναι τέτοιος ώστε να μην τραυματίζει ή να κακοποιεί περιοχές του σώματος αλλά μια ελαφρά επενέργεια, που να αφήνει ένα δονητικό μήνυμα επί του οργανισμού. (Μαργιωρής 1990 : 92)\nθ) Η αρχαία ασκληπιακή δακτυλοπίεση ή σιάτσου στηρίζεται στις αντιδράσεις του υποσυνειδήτου για να πετύχει τα ποθούμενα αποτελέσματα. Το υποσυνείδητο είναι το τμήμα εκείνο του εγκεφάλου και μέρος του ανθρώπινου οργανισμού που είναι υπεύθυνο και φροντίζει λειτουργίες όπως η διεργασία του μεταβολισμού, της πέψης και της αφομοίωσης της τροφής, την άμυνα έναντι των παθογόνων οργανισμών κλπ Οι επενέργειες που ασκούνται με τις πιέσεις ενεργοποιούν τους κατάλληλους μηχανισμούς του υποσυνειδήτου για τη καταστολή της πάθησης-παθήσεων. (Μαργιωρής 1990 : 71)\nΤο υποσυνείδητο που έχει τη φυσική και αιθερική πλευρά του ανθρωπίνου σώματος είναι μια τέλεια μηχανή ή μηχανισμός που διαθέτει άπειρη γνώση. Κατέχει τον τρόπο της θεραπείας. Ο μηχανισμός του υποσυνειδήτου ονομάζεται αλλιώς από το σιάτσου “Μηχανισμός Αυτοϊασης”. (Μαργιωρής 1990 : 76 ; 1996 : 191, 194-195 )\nΤο υποσυνείδητο είναι ο μηχανισμός, που ανταποκρίνεται στην άσκηση των πιέσεων με αντιδράσεις, όπως διάνοιξη των πόρων του δέρματος, (Μαργιωρής 1990 : 77) αποτοξίνωση της πάσχουσας περιοχής, εκκρίσεις κατάλληλων ορμονών για την επαναφορά κάθε διασάλευσης (Μαργιωρής 1990 : 89-90) , ανάπλαση και ανανέωση των φθαρμένων κυττάρων, διαρκή ή ασυνεχή μουδιάσματα και μυρμηγκιάσματα, η αίσθηση της ζωοποίησης (Μαργιωρής 1990 : 89-90 , αναζωογόνησης και ανανέωσης του πάσχοντος σημείου, (Μαργιωρής 1990 : 89-90 ) αφομοίωση του γαλακτικού οξέος και η μετατροπή του σε γλυκογόνο (Μαργιωρής 1990 : 32). Επίσης, σημειώνεται έξαρση των συμπτωμάτων της πάθησης μετά από ένα αριθμό συνεδριών σιάτσου, που υποδηλώνει την απαρχή της καταστολής της ασθένειας. (Μαργιωρής 1990 :90) Στόχος είναι η ενεργειακή αποτύπωση και εγκαθίδρυση στην πάσχουσα περιοχή της υγιούς δόνησης-συχνότητας. (Μαργιωρής 1990 : 90)\nι) Το σιάτσου συσχετίζεται με άλλες ενεργειακές μεθόδους και μπορεί να συνεργαστεί για καλύτερα αποτελέσματα. Σε μια συνεδρία μπορούν να συνεργαστούν μέθοδοι όπως η Ρεφλεξολογία, στατική μέθοδος (μέθοδος του Ν.Α.Μαργιωρή), το Ρέϊκι, η Αρχαία Ασκληπιακή Δακτυλοκτύπηση(μέθοδος του Ν.Α.Μαργιωρή) ,η αρχαία ασκληπιακή μάλαξη, που αναβιώθηκε από το Νικόλαο Ανδρέου Μαργιωρή , οι ερμητικές μέθοδοι κλπ (Μαργιωρής 1990 : 83-84)\nΟι ενεργειακές θεραπευτικές μέθοδοι, που κάνουν χρήση ενός τρίτου μέσου, όπως τις βελόνες, τα ορυκτά , αρώματα κλπ δεν έχουν τη σημασία, αξία και αποτελεσματικότητα με εκείνες, που κάνουν χρήση του ενεργειακού δυναμισμού που προέρχεται από τον εσωθεραπευτή. Το γεγονός αυτό οφείλεται στο ότι από τα χέρια ενός θεραπευτή, αλλά και τη σκέψη απορρέει ο ζωϊκός δυναμισμός, που είναι πολύ ανώτερης ποιότητας σε σχέση με τον άζωο δυναμισμό που απορρέει από τις βελόνες και κάθε άλλο τρίτο μέσο.\nκ) Η καταλληλότητα του εσωθεραπευτή του σιάτσου είναι ένα άλλο ζήτημα. Ο εσωθεραπευτής είναι αναγκαίο να έχει εσωτερική -μεταφυσική παιδεία, εκπαίδευση και εξάσκηση στα συστήματα της γιόγκα, ώστε να είναι σε θέση να συνδέεται με το υποσυνείδητό του , τη βαθύτερη φύση του εαυτού του. Για να συμβεί αυτό είναι αναγκαίο να έχει εκπαίδευση σε τέσσερα βασικά είδη της γιόγκα που είναι η α) Κρίγια β) Ράτζα γ) Κάρμα και η δ) Γκνάνι. Τα γιογκικά αυτά είδη δίνουν τη δυνατότητα να αναπτύξει το “Γνώθι Σε Αυτόν” ένας εσωθεραπευτής και να καταστεί κατάλληλος. (Μαργιωρής 1990 : 93-99 ; 1996 :197-201; Μπέργκερ 2006 : 361-378)\nΣτις συνεδρίες του σιάτσου πρέπει να υπάρχει συνεργασία και συντονισμός του πάσχοντος με τον εσωθεραπευτή σε υποσυνειδησιακό επίπεδο. Για να συμβεί αυτό χρειάζεται ,κατάλληλο πρόγραμμα δράσης, σωστή εστίαση του νου , κατάλληλη ανάπτυξη συγκίνησης. Έτσι ο εσωθεραπευτής μεταφέρει τον εσωτερικό κραδασμό-δυναμισμό προς τον πάσχοντα για την αντιμετώπιση του προβλήματος. Ο συντονισμός σημαίνει τη δημιουργία και τη σταδιακή ανάπτυξη εμπιστοσύνης μεταξύ δύο μερών. (Μαργιωρής 1990 : 93-99 ; 1996 :97-99)\nλ) Έρευνες πάνω στην αποτελεσματικότητα του σιάτσου έχουν γίνει και έδειξαν σημαντικά πράγματα. Η Έλενα -Άννα Μαστρομαούρο σε δημοσίευμα στην εφημερίδα “Απογευματινή” στις 25 Φεβρουαρίου του 2006 σελ 50 γράφει ότι Βρετανοί επιστήμονες ζήτησαν από ομάδα 129 ασθενών που υπέφεραν από χρόνιους πόνους στην πλάτη να υποβληθούν τόσο σε σύγχρονες όσο και σε εναλλακτικές θεραπείες. Οι 65 θα υποβάλλονταν σε κλασική φυσιοθεραπεία και οι υπόλοιποι 65 σε πιεσοθεραπεία. Το 90% των τελευταίων δήλωσε πως η κατάστασή τους βελτιώθηκε αισθητά, έπειτα από έξι συνεδρίες. Οι επιστήμονες εξέτασαν τους ασθενείς αμέσως μετά την ολοκλήρωση της θεραπείας και επανέλαβαν τις εξετάσεις έξι μήνες αργότερα. Συνέπεια ήταν να διαπιστώσουν ότι όσοι ακολούθησαν την πιεσοθεραπεία είχαν παρουσιάσει 89% βελτίωση που ήταν αισθητή και μετά από την πάροδο των έξι μηνών. (Μαστρομαούρο 2006 : 50)\nΤο ινστιτούτο Cochran που έχει την αρμοδιότητα να ελέγχει τέτοιες έρευνες και πορίσματα από το 2000 έχει μελετήσει προσεχτικά την ενδεχόμενη αποτελεσματικότητα της βελονοθεραπείας σε διάφορα συμπτώματα και ασθένειες. Συμπέρανε ότι ο βελονισμός σε ένα σημείο του καρπού το λεγόμενο Π6 σημείο είναι πιο αποτελεσματικός κατα των μετεγχειρητικών ιλίγγων από τα παραδοσιακά φάρμακα. Η έρευνα περιλάμβανε και άλλες τεχνικές, που διεγείρουν το ίδιο σημείο όπως ηλεκτροβελονισμό , βελονισμό , με ακτίνες λέιζερ και σιάτσου (accupressure). (Science 2005 : 51)\nΠρόσφατες έρευνες είναι ότι το βρετανικό National Institute for Clinical Excellence (NICE) έβαλε στο μικροσκόπιο 200 θεραπείες πάνω στους πόνους της μέσης. Έκανε χρήση για τη θεραπεία με μηχανήματα όπως οι ακτίνες Χ , υπέρηχους και οι ενέσεις στεροειδών, που αποδείχτηκαν ανεπαρκής ως μέθοδοι. Αντίθετα η χειροπρακτική , ο βελονισμός , η οστεοπαθητική έδειξαν σημαντικά αποτελέσματα. Έτσι η έρευνα σηματοδότησε μια στροφή στη Βρετανία στο ζήτημα των εναλλακτικών θεραπειών επειδή για μια κρατική υπηρεσία τις θεωρεί, πιο αποτελεσματικές από τις συμβατικές θεραπείες. (Νέος Αγών 2009: 9)\nμ) Το σιάτσου ή η δακτυλοπίεση σήμερα είναι αναγνωρισμένο στην Ιαπωνία, αλλά εφαρμόζεται ανεπίσημα σε πολλές χώρες του κόσμου. (Bergamaschi 1988 : 1165) Εφαρμόζεται σε διάφορες χώρες σε διάφορες μορφές όπως το ταϊλανδέζικο σιάτσου, το ιαπωνικό (Τοκοζίρο 1976 :11) , το κινεζικό ή αλλιώς το “Σιν Τζιν” , το ευρωπαϊκό (Goodman 1994 : 15-21) κλπ σε νοσοκομεία, σε ορισμένα κέντρα αισθητικής, γυμναστήρια, σε SPA ,ιδιωτικές και επίσημες κλινικές. Σε αυτούς τους φορείς εφαρμόζεται σε μια ελαφρά μορφή και αξία. Όμως διαφορετική σημασία δίνεται στην εφαρμογή του σιάτσου στα κέντρα εναλλακτικής θεραπευτικής και ιδίως στις σχολές Εσωτερικής Φιλοσοφίας.\nΟι σχολές Εσωτερικής Φιλοσοφίας διδάσκουν και εφαρμόζουν όχι μόνο τη μέθοδο του σιάτσου, αλλά γενικότερα τις ενεργειακές ή εσωθεραπευτικές μεθόδους. Τούτο συμβαίνει διότι κάθε ενεργειακή μέθοδος αποτελεί τμήμα της γενικότερης μεταφυσικής ή εσωτερικής αντίληψης. Η μάθηση της μεθόδου απαιτεί τη γενικότερη μεταφυσική εκπαίδευση, που τη διατηρεί και τη μεταφέρει μέρος των μεταφυσικών κινημάτων. (Μαργιωρής 1990 ; 1993; 1996)\nν) Στην Ελλάδα το 1989 ο Νικόλαος Ανδρέου Μαργιωρής (Η. Λ. Κατσιάμπας 150-155), παγκοσμίου φήμης μεταφυσικός φιλόσοφος, δίδαξε και κωδικοποίησε το Σιάτσου. Χώρισε το ανθρώπινο σώμα σε 23 είκοσι τρεις περιοχές. (Μαργιωρής 1990 : 203-222). Για κάθε περιοχή κατέγραψε και κατέταξε ένα αριθμό ασθενειών, που συνδέονται ενεργειακά-αιθερικά και φυσικά με κατάλληλα σημεία στα οποία μπορεί να επενεργήσει ο εσωθεραπευτής. Τα σημεία αυτά βρίσκονται πάνω στους ενεργειακούς μεσημβρινούς, που συνδέονται με το πρόβλημα. Η επενέργεια επί των σημείων αυτών προκαλεί ερεθισμούς για να ανταποκριθούν τα ζωτικά-αμυντικά συστήματα του οργανισμού. (Μαργιωρής 1990 : 203-222)\nξ) Η εφαρμογή του Σιάτσου σήμερα πραγματοποιείται στα διάφορα Ομακοεία που λειτουργούν ανά περιοχές της Ελλάδας όπως στο Ομακοείο Αθηνών, Ομακοείο Τρικάλων, Ομακοείο Καλλιθέας κλπ. Από το 1999 δημιουργίας του Ομακοείου Καρδίτσας διδάσκεται και εφαρμόζονται εσωθεραπευετικές μέθοδοι. Η ακολουθία συνεδριών του σιάτσου σε συνδυασμό με άλλες ενεργειακές ή εσωθεραπευτικές μεθόδους πραγματοποιείται με πολύ καλά αποτελέσματα.\nΣιάτσου είναι η δακτυλοπίεση. Το σιάτσου αναβίωσε ο Τοκοζίρο Ναμικόσι . Η προέλευση του σιάτσου βρίσκεται σε ένα προκατακλυσμιαίο πολιτισμό ,τους Δραβίδες. Οι αρχαίοι Έλληνες θεραπευτές ως απόγονοι των Δραβίδων κληροδότησαν την γνώση και την εφάρμοσαν. Υπάρχουν τρία είδη εναλλακτικών ή συμπληρωματικών θεραπειών στις οποίες εντάσσεται και το σιάτσου. Το σιάτσου αντιλαμβάνεται τη δομή της ύλης ως ένα ενεργειακό πεδίο που χαρακτηρίζεται από τη μαγνητική ροή και την Πράνα ή το Τση. Αντιστοίχως το ανθρώπινο σώμα και η δομή του βασίζεται στη φυσική και αιθερική δομή της ύλης αλλά και στη πρωτογενή μορφή δύναμης της ύλης, που είναι το Τσι. Αντιστοίχως το ανθρώπινο σώμα και η δομή του βασίζεται στην αιθερική και φυσική ύλη αλλά και στην πρωτογενή μορφή που είναι η Πράνα. Η προέλευση των ασθενειών ξεκινά από τη διαταραχή σε ενεργειακό επίπεδο και αργότερα εκδηλώνεται στο φυσικό κόσμο. Η αντιμετώπιση των ασθενειών με το σιάτσου πραγματοποιείται με την πίεση των δακτύλων, των παλαμών , αγκώνων κλπ Οι αντιδράσεις του οργανισμού στις επιδράσεις του σιάτσου έχει συγκεκριμένα σημεία αντίδρασης. Η εφαρμογή του σιάτσου μπορεί να γίνει με τη συνεργασία άλλων συστημάτων . Η καταλληλότητα του εσωθεραπευτή επιτυγχάνεται με τη σωστή εκπαίδευση στα πεδία της μεταφυσικής και ιδίως στη γιόγκα. Οι έρευνες πάνω στην αποτελεσματικότητα του σιάτσου έχουν δείξει σημαντικά οφέλη. Το σιάτσου είναι αναγνωρισμένο στην Ιαπωνία, αλλά εφαρμόζεται σε πολλές χώρες του κόσμου. Στην Ελλάδα το 1989 ο Ν.Α.Μαργιωρής κωδικοποίησε και συστηματοποίησε το σιάτσου. Σήμερα εφαρμόζεται από τα περισσότερα Ομακοεία που λειτουργούν ανά περιοχές της Ελλάδας.\n1. Ν. Α. Μαργιωρής (Σ. Κοσμάογλου-Σ. Πολυζώης- Λ. Πολυζώη) (1990) Θεραπευτική Με Δίχως Φάρμακα- Χειροπλαστική, τομ. 1ος Αθήνα Κληρονόμοι Ν.Α.Μαργιωρή\n2. Ν.Α.Μαργιωρή (Σ. Πολυζώη- Λ. Πολυζώη) (1993) Θεραπευτική Με Δίχως Φάρμακα- Χειροπλαστική, τομ 2ος Αθήνα Κληρονόμοι Ν.Α.Μαργιωρή\n3. Ν.Α.Μαργιωρή (Σ. Πολυζώη- Λ. Πολυζώη) (1996) Θεραπευτική Με Δίχως Φάρμακα- Χειροπλαστική, τομ. 3ος Αθήνα Κληρονόμοι Ν.Α.Μαργιωρή\n4. Ν.Α.Μαργιωρής (1975) “Η Θεουργία Διδάσκει τον Αιώνιο Δρόμο Της Ψυχής” Αθήνα Κληρονόμοι Ν.Α.Μαργιωρή\n5. Ν.Α.Μαργιωρή (1984) “Αδυνάτισμα -Κατάλληλη Διατροφή Με Ανάλογη Δίαιτα” Αθήνα , Κληρονόμοι Ν. Α. Μαργιωρή\n6. Η.Λ Κατσιάμπας (2004) Συλλογή Άρθρων-Μελετών Συνέντευξης του Ηλία Λ. Κατσιάμπα- Συγκέντρωση και Καταγραφή άρθρων -μελετών του Ηλία Κατσιάμπα , μαθητή του σύγχρονου πνευματικού Δασκάλου Ν.Α.Μαργωρή ο οποίος συνέγραψε 75 αποκρυφολογικά και μυστικιστικά έργα, Τρίκαλα , Εκδόσεις Ομακοείων Τρικάλων και Θεσσαλονίκης\n7. Η.Λ. Κατσιάμπας (επιμ. Η. Κατσιάμπας, Σ. Σκουμή & άλλοι) (1995) Από Το Στόμα Του Δασκάλου Στο Αυτί Του Μαθητή – Με Εμπεριστατωμένο Γλωσσάριο Σανσκριτικής Για τους Σπουδαστές Της Γιόγκα, Τρίκαλα , Ομακοείο Τρικάλων\n8. Δ. Β. Τσαπάρας (επιμ. Λαμπ. Πολυζώη – Β. Παυλάκη κ.α) (2008) “Μεγάλες Αλήθειες -Εμπνεύσεις Για Διαλογισμό -Στοχασμό”\n9. T. Ναμικόσι (μετφ. Ν. Σημηριώτη-επιμ. Σ. Λ. Σταυροπούλου) (1976) “Σιάτσου – Ιαπωνική Μέθοδος Θεραπείας με Δακτυλική Πίεση” Αθήνα , Δίδυμοι\n10. S. Goodman (1994) (μετφ. Γ. Μπαρουξής- επιμ. Α. Ντούργα) “Το Βιβλίο Του Σιάτσου” Αθήνα, Διόπτρα\n11. Μ. Μπέργκερ (μετφ. Α. Τσάκαλης) (2006) “Εσωτερική Ανατομία του Ανθρώπου” Αθήνα, Πύρινος Κόσμος\n12. Λ. Τριανταφυλοπούλου “Οδηγός Εναλλακτικής Ιατρικής” στο Έθνος ,13 Απριλίου 2006\n13. Μ. Fromm Ph.D (μτφ. Τ. Λαμπρόπουλος -επμ. Θ. Αβραάμ) (2000) “Το Τσι- Ένας Οδηγός Πάνω Στις Θεραπευτικές Αρχές της Ζωτικής Ενέργειας” Αθήνα , Διόδος\n14. B. Muller , H. H. Gunther (μετφ. Μ. Λάμπρου – επιμ. Μ. Σταυροπούλου) (1995) “Ρεϊκι -Θεραπευτικά Χέρια” Αθήνα, Δίδυμοι\n15. Μ. Ρεϊ Ph.D (μετφ. Ν. Γεωργίου-επιμ. Ν. Σιοτρόπου-Γεωργίου) (2001) “Αυθεντικό Ρέϊκι – Ο Παράγων “Ρεϊκι” στην Ακτινοβόλο Τεχνική” Αθήνα, Ωκεανίδα\n16. H. Hall (μετφ. Π. Κωνσταντέας- επιμ. Ν. Χούνος) (2003) “Ρεϊκι – Για Κοινές Παθήσεις -Ένας Πρακτικός Οδηγός για Θεραπεία” Αθήνα, Αλκυών\n17. Ν. Σ. Τσόκρον (μετφ. Α. Λυμπερόπουλος-επιμ. Μ. Βούλγαρη) (1999) “Θεραπεία-Με Κρυστάλλους και Πολύτιμους Λίθους” Αθήνα, Κέδρος\n18. Τ. Φυσούν (1995) “Ayurveda- Τα Μυστικά Της Μακροζωίας” Αθήνα ,Δίδυμοι\n19. G. Epstein M. D. (μετφ. Ε. Πουλάκου) “Θεραπευτικός Οραματισμός” Αθήνα , Έσοπτρον\n20. Α. Θ. Τσουρούκτσογλου (1995) “Ayr Veda – Επιστήμη Της Ζωής – Εγχειρίδιο 1 -Θεωρία” , τομ. 1 , Αθήνα, Aldebaran\n21. Α. Θ. Τσουρούκτσογλου (1998) “Ayr Veda – Η Επιστήμη Της Ζωής – Εγχειρίδιο 2 – Πράξη”, τομ 2 , Αθήνα ,Aldebaran\n22. S. Gawain (μετφ. Χ. Κοντοθεοδώρου) (1993) “Δημιουργικός Οραματισμός” Αθήνα, Succes Dynamic\n23. B. Scott (μετφ. Ε. Ταμπάκη- επιμ. Σ. Λ.Σταυρόπουλος) “Το Μασάζ Και η Πρακτικότητά του” Αθήνα , Δίδυμοι\n24. “ Ο Βελονισμός Δίνει Εξετάσεις” στο Science Illustrated , τευχ 4 , Ιούλιος 2005 , Αθήνα , Περιοδικός Τύπος ΑΕ\n25. Ε. Α. Μαστρομαούρο –επιμέλεια «Θεραπεία 5.000 ετών …ελπίδα για όσους πάσχουν από οσφυαλγία-πανάρχαιη κινεζική τεχνική μασάζ επιδρά στις ανακλαστικές ζώνες του οργανισμού» στην Απογευματινή, αρ. Φύλλου 17.029 , 25 Φεβρουαρίου, 2006\n26. K. C. Allison , M. Hoyt- Niemiec & άλλοι (επιμ. Ύλης Ε. Δαλέζιου- Επιμ. Ελλην. Εκδ. Β. Κωνσταντίνος , Φ. Δημήτριος- μετφ. Βουρβουλάκης Γ. ) (2004) Συμπληρωματικές και Εναλλακτικές Θεραπείες στο Έθνος ,16 Ιουνίου 2005, Αθήνα Ιατρικές Εκδόσεις Π.Χ Πασχαλίδη (για την ελληνική έκδοση)\n27. “Καλύτερα βελονισμός για τον πόνο στη μέση” στην εφημερίδα Νέος Αγών Καρδίτσης Αριθ. Φυλ.23619 , 24 Μαϊου ,2009\n28. W. Ohashi (Θ. Μαστακούρης) (1992) «Κάνετε Μόνοί σας Σιάτσου» Δίδυμοι , Αθήνα\n29. Η. Λ. Κατσιάμπας (Εποπτεία Θ. Βερεμής -επιμ. Μ. Κατσιγέρας -Διορθ κειμε. Ν. Κιοσεογλου , Ν. Χρυσολωράς) “Νικόλαος Α. Μαργωρής” στους Μεγάλους Έλληνες, Οι Κορυφαίοι Όλων των Εποχών τομ 2 , 2009, Νέο Φάληρο, Εκδόσεις Σκαϊ


Η καταδίωξη της Athens Review of Books είναι ντροπή για την Ελληνική Δημοκρατία - Κουρδιστό Πορτοκάλι\nkourdistoportocali.comPeopleMedialandΗ καταδίωξη της Athens Review of Books είναι ντροπή για την Ελληνική Δημοκρατία\nΗ καταδίωξη της Athens Review of Books είναι ντροπή για την Ελληνική Δημοκρατία\nΔιεθνοκρατείται η διαμάχη του περιοδικού ARB με τον πρώην υπουργό κ. Νίκο Κοτζιά\n13 Νοεμβριου 2018 01:11\nΔιεθνοκρατείται η διαμάχη του περιοδικού ARB με τον πρώην υπουργό κ. Νίκο Κοτζιά. Αιχμηρή παρέμβαση Κυρ. Μητσοτάκη\nΤο δρόμο του Ευρωπαϊκού Κοινοβουλίου και του Συμβουλίου της Ευρώπης παίρνει η περίφημη διαμάχη του περιοδικού Athens Review of Books (ARB) με τον πρώην ΥΠΕΞ κ.ΝίκοΚοτζιά.\nΩς γνωστόν, με πρόσχημα μιαν επιστολή αναγνώστη που τον χαρακτήριζε φανατικό σταλινικό, ο κ. Ν. Κοτζιάς έσυρε το περιοδικό στα δικαστήρια ζητώντας «αποζημίωση» 250.000 ευρώ. Ως Υπουργός Εξωτερικών, επί 3,5 χρόνια χρησιμοποίησε με αθέμιτο τρόπο την κρατική εξουσία για την ιδιωτική του αντιδικία προκειμένου να συντρίψει το περιοδικό, με δικηγόρους τους I.Κ. Μαντζουράνη και Φ. Κρανιδιώτη. Μόλις πρόσφατα ωστόσο, ο διώκτης του περιοδικού ομολόγησε δημοσίως ότι «εθήτευσε στον σταλινισμό», ενώ στην αγωγή του αυτό το θεωρούσε… συκοφαντία.\nΣτο πλαίσιο λοιπόν της υπόθεσης αυτής και ενώ το περιοδικό συμπλήρωσε 10 χρόνια ζωής και κυκλοφορίας, ο πρόεδρος της Ν.Δ. έκανε την ακόλουθη δήλωση:\n«Παρακολουθώτο περιοδικό TheAthensReviewofBooks από τα πρώτα τεύχη του. Κάθε φορά που το διαβάζω δυσκολεύομαι να πιστέψω ότι κυκλοφορεί κάθε μήνα, στη μικρή ελληνική αγορά, ένα τέτοιας ποιότητας έντυπο. Το ελληνικό αντίστοιχο του TheNewYorkReviewofBooks -με τοοποίο άλλωστε συνεργάζεται – κατέκτησε μια ξεχωριστή θέση στα ελληνικά γράμματα και έντονη παρουσία στον χώρο της διακίνησης των ιδεών, όχι μόνο στη χώρα μας αλλά και διεθνώς. Τώρα, στο κατώφλι 10 χρόνων κυκλοφορίας του, με υπό έκδοση το 1006τεύχος του, έχει πλέον κατακτήσει όχι μόνο διεθνές κύρος, αλλά και μια πανευρωπαϊκή αρνητική πρωτοτυπία: κινδυνεύει να κλείσει διότι ο πρόσφατα αποπεμφθείς Υπουργός Εξωτερικών έβαλε σκοπό του να το εξοντώσει.\nΌμως, ένα περιοδικό όπως το AthensReviewofBooks, επίλεκτο μέλος της Δημοκρατίας των Γραμμάτων, η πολιτεία θα έπρεπε να το στηρίζει, όχι να το τρομοκρατεί και να το καταδιώκει με αναίσθητη χρήση των μηχανισμών του κράτους. Η Νέα Δημοκρατία και εγώ προσωπικά πιστεύουμε πως χωρίς ελευθερία του λόγου και του τύπου δεν υπάρχει δημοκρατία. Θα υπερασπιστούμε τηνελευθερία του τύπου και ειδικότερα ένα περιοδικό που τιμά τα ελληνικά γράμματα. Ήδη φέραμετο θέμα στο Ευρωπαϊκό Κοινοβούλιο. Και αν χρειαστείθα το ξαναβρούμε στην Ολομέλεια. Η καταδίωξη της AthensReviewofBooks είναι ντροπή για την Ελληνική Δημοκρατία.Πρέπει εδώ και τώρα να τελειώσει.\nΑν συνεχιστεί υπεύθυνη θα είναι η Κυβέρνηση. Εύχομαι στην ARB να συνεχίσει την πορεία της και να θέτει πάντα ψηλότερα τον πήχη της ποιότητας και να χιλιάσει τα τεύχη της.\nΔίνοντας συνέχεια στο θέμα τρεις διαφορετικές ερωτήσεις κατευθείαν στο Ευρωπαϊκό Κοινοβούλιο και προς την Ευρωπαϊκή Επιτροπή οι ευρωβουλευτές Κώστας Χρυσόγονος, Νίκος Ανδρουλάκης και Μαρία Σπυράκη με το Μιλτιάδη Κύρκο.\nΣυνοπτικά, οι ευρωβουλευτές ερωτούν:\nΘεωρεί η Επιτροπή ότι η ποινικοποίηση από την πολιτική ηγεσία της έκφρασης πολιτικής κριτικής συνάδει με την ελευθερία του Τύπου;\nΠοια η θέση της Επιτροπής στη δυνατότητα που δίνει η ελληνική νομοθεσία σε πολιτικούς να ασκούν συστηματικά αγωγές αποζημίωσης κατά εντύπων, ζητώντας αναντίστοιχα υψηλά ποσά ως αποζημίωση;\nΑντιμετωπίζει η Επιτροπή το ενδεχόμενο η εν λόγω, αλλά και παρόμοιες υποθέσεις, να εκφοβίζουν τον Τύπο, όταν μάλιστα συνεπικουρούνται από δικαστικές αποσπάσεις, που στη συνέχεια καταπίπτουν στο ΕΔΔA;\nΑς σημειωθεί ότι με το θέμα αυτό ασχολείται πλέον και το διεθνές τμήμα της Ένωσης Ευρωπαίων Δημοσιογράφων, το οποίο απευθύνει σχετικό ερώτημα στο Συμβούλιο της Ευρώπης όπου και εκπροσωπείται. Η ΕΕΔ θεωρεί απαράδεκτη τη δίωξη του περιοδικού και εκφράζει φόβους ότι παρόμοια φαινόμενα κάθε άλλο παρα προάγουν τηναίσθησητηςδημοκρατικής αντίληψης στην Ευρώπη.\nΠραγματικοί και όχι "κατασκευασμένοι"


Ν. Στεφανής: "Δεν υπάρχει νέο επιβεβαιωμένο θετικό κρούσμα Covid-19 στη Σάμο" | Samos Voice\nΞεκίνησε και στη Σάμο η χορήγηση Δελτίων Μετακίνησης ΑμεΑ 2021\nΣυναντήσεις κατά του άγχους διοργανώνει το Κέντρο Πρόληψης Σάμου “Φάρος”\nΑρχική NEA ΕΙΔΗΣΕΙΣ Ν. Στεφανής: “Δεν υπάρχει νέο επιβεβαιωμένο θετικό κρούσμα Covid-19 στη Σάμο”\nΝ. Στεφανής: “Δεν υπάρχει νέο επιβεβαιωμένο θετικό κρούσμα Covid-19 στη Σάμο”\n“Δεν υπάρχει λόγος ανησυχίας. Δεν υπάρχει επιβεβαιωμένο θετικό κρούσμα σήμερα 10/9 από το Γενικό Νοσοκομείο Σάμου. Θα ενημερώσουμε με δελτίο τύπου μετά από συνεννόηση με τον ΕΟΔΥ για το κρούσμα που ανακοινώθηκε σήμερα. Μένουμε αισιόδοξοι, μένουμε ασφαλείς!” ανέφερε, με ανάρτησή του, το βράδυ της Πέμπτης, ο διοικητής του τοπικού νοσηλευτικού Ιδρύματος, Νίκος Στεφανής.\nΤο απόγευμα ο Εθνικός Οργανισμός Δημόσιας Υγείας (ΕΟΔΥ) είχε ανακοινώσει ένα νέο θετικό κρούσμα COVID-19 στην Π.Ε. Σάμου.\nΥπενθυμίζεται ότι και προ ημερών, τον Αύγουστο, ένα κρούσμα σε Σαμιώτη που μένει στην Άρτα είχε καταχωρηθεί ως κρούσμα στην Περιφερειακή Ενότητα Σάμου.\nΠριν την επίσημη διάψευση από τον κ. Στεφανή, σε ανάρτησή του και ο δήμαρχος Ανατολικής Σάμου, Γιώργος Στάντζος, είχε ρίξει περισσότερο “φως” στην υπόθεση, σημειώνοντας:\n“Από επίσημο κρατικό φορέα δεν επιβεβαιώνεται ότι το ένα (1) θετικό κρούσμα -όπως ανακοινώθηκε απόψε από τον ΕΟΔΥ για την γεωγραφική περιφέρεια της ΠΕ Σάμου – αφορά πρόσωπο που διαμένει τώρα στη Σάμο. Το θέμα θα διευκρινιστεί σύντομα σε συνεργασία με τον ΕΟΔΥ και το ΓΝ Σάμου. Όμως σε επίπεδο χώρας «τα νέα εργαστηριακά επιβεβαιωμένα κρούσματα της νόσου είναι 372».\nΛόγω της αύξησης και της διασποράς των κρουσμάτων, μπορεί ανά πάσα στιγμή να εμφανιστούν και στο νησί μας, πρέπει όλοι μας να προσέχουμε.\nΑς είμαστε ψύχραιμοι, ενωμένοι και να ακολουθούμε πιστά τις οδηγίες της Πολιτείας”.\nΠανελλαδικά, από τα 372 επιπλέον κρούσματα COVID-19 που ανακοίνωσε σήμερα ο ΕΟΔΥ, περίπου τα μισά (164) είναι γνωστές συρροές και συγκεκριμένα 114 συνδέονται με γνωστή συρροή σε βιομηχανία επεξεργασίας τροφίμων στην Π.Ε. Πέλλας, 29 συνδέονται με γνωστή συρροή σε βιομηχανία ανακύκλωσης στην Αττική και 21 προέρχονται από διάφορες γνωστές συρροές προηγούμενων ημερών.\n-30 κρούσματα βρίσκονται υπό διερεύνηση (εκ των οποίων 18 συνδεόμενα με γνωστή συρροή σε βιομηχανία επεξεργασίας τροφίμων).\nO συνολικός αριθμός των κρουσμάτων έως και σήμερα στην Ελλάδα είναι 12.452, εκ των οποίων το 55.5% άνδρες.\nΤα 2.324 (18.7%) κρούσματα θεωρούνται σχετιζόμενα με ταξίδι από το εξωτερικό και 5.511 (44.3%) είναι σχετιζόμενα με ήδη γνωστό κρούσμα.\n49 συμπολίτες μας νοσηλεύονται διασωληνωμένοι.\nΗ διάμεση ηλικία τους είναι 70 ετών.\n12 (24.5%) είναι γυναίκες και οι υπόλοιποι άνδρες.\nTo 87.8%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω.\n167 ασθενείς έχουν εξέλθει από τις ΜΕΘ.\nΠροηγούμενο άρθροΣυνοριοφύλακες: Ποιοι κρίθηκαν ικανοί για να προσληφθούν στη Σάμο – Όλα τα νέα ονόματα !\nΕπόμενο άρθροΑπολυμάνσεις-προετοιμασίες για την έναρξη της σχολικής χρονιάς από τον δήμο Αν. Σάμου\nΝ. Στεφανής: “Δεν υπάρχει 4ο κρούσμα κορωνοϊού στη Σάμο”!\nΑνθρωπιστική βοήθεια του συλλόγου “Η Ομόνοια” Παγώνδα για τον Λίβανο


Επίπεδο C σηµαίνει αναχώρηση οχηµάτων από την αφετηρία µε µεγάλες - PDF\nDownload "Επίπεδο C σηµαίνει αναχώρηση οχηµάτων από την αφετηρία µε µεγάλες"\n1 ΕΛΤΙΟ ΤΥΠΟΥ Τα πρώτα αποτελέσµατα της έρευνας αξιολόγησης υπηρεσιών και δικτύου του ΟΑΣΘ την οποία διεξάγει το Ινστιτούτο Μεταφορών για λογαριασµό του Συµβουλίου Αστικών Συγκοινωνιών Θεσσαλονίκης (ΣΑΣΘ), παρουσιάσθηκαν κατά τη σηµερινή συνεδρίαση του Συµβουλίου. Η έρευνα, η οποία εντάσσεται στις προβλεπόµενες στον Συγκοινωνιακό Χάρτη, δράσεις διεξάγεται µε βάση διεθνή πρότυπα. Σκοπός της είναι η πλήρης αποτύπωση των σηµερινών δυνατοτήτων αλλά και των αδυναµιών οι οποίες εντοπίζονται στο σύστηµα των αστικών συγκοινωνιών της Θεσσαλονίκης, ώστε να υπάρξει βελτίωση τόσο ως προς τις παρεχόµενες υπηρεσίες από τον ΟΑΣΘ, όσο και ως προς τη βέλτιστη δυνατή λειτουργία του δικτύου, στο σύνολο των λεωφορειογραµµών. Από τα πρώτα ευρήµατα της έρευνας η οποία ξεκίνησε τον περασµένο Μάιο και θα ολοκληρωθεί τον Ιανουάριο του 2006, συµπεραίνεται πως τα 2/3 του δικτύου του ΟΑΣΘ εµφανίζεται να λειτουργεί από καλά έως ικανοποιητικά. Αντίθετα η κατάσταση στο υπόλοιπο 1/3 του δικτύου θα µπορούσε να χαρακτηριστεί από µέτρια έως κακή, επιδεχόµενη πολλές βελτιώσεις. Μετά την ολοκλήρωση της αξιολόγησης της υφιστάµενης λειτουργίας του δικτύου του ΟΑΣΘ, υπουργείο Μεταφορών και ΣΑΣΘ θα προχωρήσουν στη διαµόρφωση προτάσεων προς τον ΟΑΣΘ. Αυτές θα αφορούν τον καθορισµό κατώτερων επιπέδων ποιότητας παρεχόµενης εξυπηρέτησης, µία κατά κάποιον τρόπο «πρωτοτυποποίηση» των υπηρεσιών του ΟΑΣΘ. Οι προτάσεις αυτές θα αποτελέσουν και τη βάση της µελλοντικής επαναδιαπραγµάτευσης της σύµβασης του ηµοσίου µε τον ΟΑΣΘ. Για την αποτίµηση της λειτουργίας του δικτύου του ΟΑΣΘ ως βασικοί δείκτες αξιολόγησης χρησιµοποιούνται η αξιοπιστία των δροµολογίων, η τήρηση της ακρίβειας όσον αφορά την εκτέλεσή τους, ο χρόνος διαδροµής των δροµολογίων, η αναµονή των επιβατών στις στάσεις, η πληρότητα των δροµολογίων, η καθαριότητα των λεωφορείων, η λειτουργία των ακυρωτικών µηχανηµάτων µέσα στα λεωφορεία και τέλος η αποδοτικότητα των λεωφορειολωρίδων. Με βάση τις έως τώρα µετρήσεις η διαµορφωθείσα εικόνα ανά δείκτη αξιολόγησης καθώς και τα πρώτα συµπεράσµατα έχουν ως εξής:\n2 1. ΑΞΙΟΠΙΣΤΙΑ ΡΟΜΟΛΟΓΙΩΝ (σε δείγµα 52 γραµµών) Το µέσο ποσοστό εκτελεσµένων δροµολογίων ανά γραµµή ανέρχεται σε 95,4%. Καλές γραµµές (ποσοστό αξιοπιστίας από 100% έως και 105%) είναι οι: 9, 14, 19, 33, 37, 40, 55, 56, 64, 67, 69, 72, 76, 78, 84, 85, 88, 89Α. Ικανοποιητικές γραµµές (ποσοστό αξιοπιστίας από 95% έως 100%) οι: 3, 6, 8, 10, 11, 24, 27, 29, 32, 35, 54, 87. Μέτριες γραµµές (ποσοστό αξιοπιστίας από 90% έως 95%) οι: 2, 5, 17, 21, 23, 31, 34, 38, 52, 82, 83, 86. Χειρότερες γραµµές (ποσοστό αξιοπιστίας µικρότερο από 90%) οι: 1, 12, 51, 80, 81, 89Β. Παρατήρηση: Η εκτέλεση πρόσθετων δροµολογίων (ποσοστό αξιοπιστίας άνω του 100%) ενισχύει την προσφορά του συγκοινωνιακού έργου σε περιπτώσεις αυξηµένης ζήτησης, αλλά ταυτόχρονα σηµαίνει ότι ο χρονοπρογραµµατισµός επιδέχεται βελτιώσεων. Αυτό σηµαίνει πως είτε οι πραγµατικοί χρόνοι διαδροµής είναι µικρότεροι από τους προγραµµατισµένους είτε ο σχεδιασµός δεν έχει πραγµατοποιηθεί έτσι ώστε να καλύπτει τη ζήτηση (πιθανώς λόγω έλλειψης δεδοµένων). Σχόλιο: Η αξιοπιστία µπορεί να χαρακτηριστεί ικανοποιητική καθώς στο σύνολο του δικτύου δεν χάνονται πολλά δροµολόγια. Περίπου τα 2/3 των γραµµών έχουν ποσοστό αξιοπιστίας άνω του 95%. Υπάρχουν όµως συγκεκριµένες γραµµές µε σηµαντικές απώλειες (χάνονται περισσότερα από το 5% των δροµολογίων) και επιβαρύνουν αρνητικά τη συνολική εικόνα λειτουργίας του δικτύου. Οι µικρότερες απώλειες σε δροµολόγια παρατηρούνται στον σταθµό µετεπιβίβασης του ΙΚΕΑ όπου υλοποιείται το 99,8% των προγραµµατισµένων δροµολογίων. Οι µεγαλύτερες απώλειες δροµολογίων (υλοποιείται το 88,2% των δροµολογίων) παρατηρούνται στον ενιαίο τερµατικό σταθµό ΚΤΕΛ «Μακεδονία» λόγω της αλλαγής των οδικών προσβάσεων. Η διάνοιξη της οδικής πρόσβασης για τα λεωφορεία από την οδό ενδροποτάµου αποτελεί άµεση αναγκαιότητα. 2. ΑΚΡΙΒΕΙΑ ΡΟΜΟΛΟΓΙΩΝ (σε δείγµα 52 γραµµών) Οι γραµµές κατατάσσονται σε 6 επίπεδα εξυπηρέτησης (A,B,C,D,Ε,F) σε σχέση µε την ακρίβεια τήρησης χρονοπρογραµµατισµού. Επίπεδο Α σηµαίνει αναχώρηση οχηµάτων από την αφετηρία σύµφωνα µε τον χρονοπρογραµµατισµό. Επίπεδο Β σηµαίνει αναχώρηση οχηµάτων από την αφετηρία µε µικρές αποκλίσεις από τις προγραµµατισµένες συχνότητες. Επίπεδο C σηµαίνει αναχώρηση οχηµάτων από την αφετηρία µε µεγάλες αποκλίσεις. Επίπεδο D σηµαίνει ακανόνιστες αναχωρήσεις, µερική εµφάνιση του φαινοµένου "οχήµατα κατά οµάδες".\n3 Επίπεδο Ε σηµαίνει ακανόνιστες αναχωρήσεις, συχνή εµφάνιση του φαινοµένου "οχήµατα κατά οµάδες". Επίπεδο F σηµαίνει όλα τα οχήµατα αναχωρούν κατά οµάδες. Οι γραµµές µε επίπεδο εξυπηρέτησης C (αναχώρηση οχηµάτων από την αφετηρία µε µεγάλες αποκλίσεις) είναι οι: 2, 10, 11, 17, 19, 3, 51, 52, 35, 5, 6, 27, 31. Οι γραµµές µε επίπεδο εξυπηρέτησης D (ακανόνιστες αναχωρήσεις) είναι οι: 1, 14, 29, 34. Οι γραµµές µε επίπεδο εξυπηρέτησης Ε (συχνή εµφάνιση του φαινοµένου "οχήµατα κατά οµάδες") είναι οι: 21, 32. Σχόλιο: Στις περιόδους αιχµής το 63,5% των γραµµών παρέχουν επίπεδο εξυπηρέτησης Α ή Β. Το υπόλοιπο 36,5% χαρακτηρίζεται από επίπεδο εξυπηρέτησης µέτριο έως κακό (δηλαδή C, D, E). εν υπάρχουν γραµµές µε επίπεδο εξυπηρέτησης πολύ κακό (F). Ως κατώτερο όριο αποδεκτής αξιοπιστίας θα πρέπει να καθοριστεί το Β. Με ενδιαφέρον αναµένεται η αποτίµηση και η πληροφόρηση µε βάση τη λειτουργία του συστήµατος της τηλεµατικής παρακολούθησης του στόλου του ΟΑΣΘ ώστε να διερευνηθούν οι λόγοι των αποκλίσεων. 3. ΑΝΑΜΟΝΗ ΕΠΙΒΑΤΩΝ ΣΤΙΣ ΣΤΑΣΕΙΣ (σε δείγµα 25 γραµµών) Ο µέσος πραγµατικός χρόνος αναµονής στις στάσεις είναι 5,7 λεπτά ενώ ο µέσος προγραµµατισµένος χρόνος είναι 6,8 λεπτά. Στο 48% των δροµολογίων που ελέγχθηκαν σε 27 στάσεις, η πραγµατική συχνότητα διέλευσης ήταν µεγαλύτερη από την προγραµµατισµένη. ηλαδή, µία στις δύο φορές ο επιβάτης που προσεγγίζει µια στάση, περιµένει περισσότερο χρόνο από τη συχνότητα δροµολόγησης της γραµµής όπως ανακοινώνεται από τον ΟΑΣΘ. Αξίζει όµως να σηµειωθεί ότι, η αύξηση στο χρόνο αναµονής δεν είναι ιδιαίτερα σηµαντική και κυµαίνεται από 1 έως 5 λεπτά. Ειδικά για τον δείκτη αυτόν, οι µετρήσεις θα πρέπει να επιβεβαιωθούν µε τις έρευνες των µηνών Ιουνίου και Οκτωβρίου για εξαγωγή ασφαλέστερων συµπερασµάτων. Σηµειώνεται επίσης πως το µέγεθος του δείγµατος των στάσεων είναι µικρό σχετικά µε το σύνολο των στάσεων του δικτύου του ΟΑΣΘ (περίπου στάσεις). 4. ΧΡΟΝΟΣ ΙΑ ΡΟΜΗΣ ΡΟΜΟΛΟΓΙΩΝ Στο σύνολο, σχεδόν, του δείγµατος παρατηρήθηκε µείωση του χρόνου διαδροµής σε σχέση µε τον αρχικώς προγραµµατισµένο κατά 5,6 λεπτά (σταθµισµένος µέσος όρος µε βάση τα οχηµατοχιλιόµετρα κάθε γραµµής). Συγκεκριµένα, το 80% των δροµολογίων του δείγµατος εκτελέσθηκε σε χρόνο µικρότερο από τον προγραµµατισµένο. Στο 60% των δροµολογίων η µείωση του χρόνου διαδροµής ήταν έως και 10 λεπτά. Στο 20% των δροµολογίων η µείωση ήταν από 10 έως και 25 λεπτά. Μόνο σε ελάχιστες γραµµές (20%) παρατηρήθηκε αύξηση του χρόνου διαδροµής.\n4 Σχόλιο: Για την πλειονότητα των γραµµών, ο χρονοπρογραµµατισµός του ΟΑΣΘ είναι χαλαρότερος και χρειάζεται απλώς πιθανή µικρή αναθεώρηση µε στόχο να προσαρµοστεί καλύτερα στις υπάρχουσες κυκλοφοριακές συνθήκες. Η βελτιστοποίηση του χρονοπρογραµµατισµού θα οδηγήσει σε καλύτερη διαχείριση οχηµάτων και προσωπικού και σε αύξηση του αριθµού των δροµολογίων σε ορισµένες γραµµές. 5. ΠΛΗΡΟΤΗΤΑ ΟΧΗΜΑΤΩΝ (σε δείγµα 25 γραµµών) Η πληρότητα µετρήθηκε σε όλα τα τµήµατα διαδροµής των δροµολογίων µεταξύ των στάσεων των 25 γραµµών. Ως µέγιστη πληρότητα ορίζεται ο µέγιστος αριθµός επιβατών που µετακινήθηκαν στο τµήµα µε τη µεγαλύτερη συµφόρηση. Ως µέση πληρότητα ορίζεται ο µέσος αριθµός επιβατών που µετακινήθηκαν καθ όλο το µήκος της γραµµής. Στην πλειονότητα των γραµµών (στα 2/3), η µέγιστη πληρότητα κυµαίνεται από 50% έως 80% σε περιόδους αιχµής. Οι γραµµές στις οποίες παρουσιάζονται φαινόµενα υψηλής πλήρωσης και κορεσµού (>50%) είναι οι ακόλουθες: Γραµµή Πληρότητα% Η µέση πληρότητα των γραµµών κυµαίνεται από 10% έως 36%. Οι περιαστικές γραµµές εµφανίζουν τα χαµηλότερα ποσοστά µέσης πληρότητας: Γραµµή Πληρότητα% Σχόλιο: Είναι αναγκαία η ενίσχυση των κορεσµένων γραµµών στις ώρες αιχµής µε επιπλέον δροµολόγια. Τα ανωτέρω αποτελέσµατα αιτιολογούν απόλυτα την απόφαση του υπουργού Μεταφορών για αύξηση του στόλου µε την προµήθεια 70 νέων λεωφορείων. Ο αριθµός αυτός ίσως είναι µάλιστα οριακός για να καλύψει τη διπλή ανάγκη για δηµιουργία νέων και την ενίσχυση υφιστάµενων γραµµών. Αξίζει να σηµειωθεί ότι, η επίσηµη χωρητικότητα των οχηµάτων του ΟΑΣΘ έχει υπολογιστεί µε βάση την πυκνότητα 7-8 επιβατών ανά m 2 (όπως ορίζεται από την ελληνική νοµοθεσία). Το ευρωπαϊκό πρότυπο είναι 4 επιβάτες ανά m 2. Κατά συνέπεια, οι υπολογισµένες πληρότητες είναι στην πραγµατικότητα πολύ µεγαλύτερες. Ενδιαφέρον συµπέρασµα είναι επίσης ότι η µέγιστη πληρότητα των γραµµών της επέκτασης της αστικής ζώνης του ΟΑΣΘ (2003) δεν ξεπερνά ποτέ το 40%. Τα λεωφορεία µεταφέρουν συχνά λίγους επιβάτες, ιδίως σε περιόδους µη αιχµής. Στις περιοχές αυτές η προσφορά του συγκοινωνιακού έργου υπερβαίνει τη ζήτηση σε µετακινήσεις. 6. ΚΑΘΑΡΙΟΤΗΤΑ ΟΧΗΜΑΤΩΝ Η κατάσταση των οχηµάτων ως προς την καθαριότητα αξιολογείται τόσο από τους επιβάτες όσο και από ανεξάρτητους παρατηρητές. Το επίπεδο\n5 καθαριότητας θεωρείται µέτριο έως ικανοποιητικό από τους επιβάτες καθώς σε κλίµακα από το 1 (πολύ κακή) έως το 5 (Άριστη), οι επιβάτες επιλέγουν κατά µέσο όρο το 3 (µέτρια). Η βαθµολόγηση του ανεξάρτητου παρατηρητή είναι 3,5 (µέτρια προς καλή). Οι επιβάτες είναι λίγο πιο αυστηροί στην αξιολόγηση της καθαριότητας απ ότι οι ερευνητές. Σχόλιο: Το επίπεδο καθαριότητας των οχηµάτων επιδέχεται βελτίωσης. Γενικά, το δάπεδο και το εξωτερικό των οχηµάτων βρίσκονται σε σχετικά χειρότερη κατάσταση από τα καθίσµατα και τις χειρολαβές. 7. ΛΕΙΤΟΥΡΓΙΑ ΑΚΥΡΩΤΙΚΩΝ ΜΗΧΑΝΗΜΑΤΩΝ Το 83% των µηχανηµάτων έκδοσης εισιτηρίων εντός των λεωφορείων λειτουργούν σύµφωνα µε τις προδιαγραφές. Μόνον το 3% των µηχανηµάτων δεν λειτουργούσαν. Το µήνα Μάιο το 14% των µηχανηµάτων παρουσίασαν προβλήµατα εκτύπωσης (έλλειψη µελάνης) ή λανθασµένης χρονοµέτρησης (απόκλιση από 3 έως 8 λεπτά). Σχόλιο: Η επισκευή των προβληµατικών και η συντήρηση των λειτουργικών µηχανηµάτων και του εξοπλισµού του ΟΑΣΘ είναι απαραίτητη και επείγουσα για την εφαρµογή και τον έλεγχο της νέας τιµολογιακής πολιτικής (από 1 ης Σεπτεµβρίου). 8. «ΑΠΟ ΟΤΙΚΟΤΗΤΑ» ΛΕΩΦΟΡΕΙΟΛΩΡΙ ΩΝ Για το σύνολο του δείγµατος, η µέση ταχύτητα κίνησης των λεωφορείων κατά µήκος των λεωφορειολωρίδων τον Μάιο 2005 βρέθηκε να είναι 14,2 km/h. Η µεγαλύτερη ταχύτητα 23,2 km/h έχει παρατηρηθεί στην οδό Τσιµισκή. Οι υπόλοιπες λεωφορειολωρίδες κινούνται περίπου στα ίδια χαµηλά επίπεδα. Αξιοσηµείωτο ότι οι µετρήσεις στη λεωφορειολωρίδα της οδού Μητροπόλεως έδωσαν τη δεύτερη µεγαλύτερη ταχύτητα 16 km/h (!) -πιθανότατα λόγω κάποιων µέτρων αυξηµένης αστυνόµευσης στο συγκεκριµένο διάστηµα. Σε µία τυπική εργάσιµη ηµέρα του Μαΐου πραγµατοποιήθηκαν περίπου παραβάσεις στο συνολικό µήκος των µέτρων των λωρίδων. Σαράντα (40) οχήµατα την ώρα κατά µέσο όρο παραβιάζουν τις λωρίδες. Το 46% των παραβιάσεων πραγµατοποιούνται από Ι.Χ. οχήµατα και το 39% από TAΞΙ. Λεωφορειολωρίδα Μέση ταχύτητα (Χλµ/ώρα) Β. Όλγας 12,6 Εγνατία (από Καµάρα προς Ν.Σ.Σ.) 11,7 Εγνατία (από Ν.Σ.Σ. προς Καµάρα) 13,4\n6 Μητροπόλεως 16 Τσιµισκή 23,2 Κατηγορία οχηµάτων Πλήθος ηµερήσιων παραβιάσεων Ποσοστό Ι.Χ ,1% Ταξί ,7% Λοιπά (τουριστικά, σχολικά) ,8% Φορτηγά 235 3,4% Κρατικά οχήµατα 69 1% Σύνολο % Σχόλιο: Οι αναφερόµενες ταχύτητες είναι υπό επιβεβαίωση µε τις έρευνες Ιουνίου και Οκτωβρίου Είναι χαρακτηριστικό ότι οι ταχύτητες εµφανίζονται υψηλότερες στις ώρες αιχµής. Ίσως αυτό να οφείλεται στην εντονότερη αστυνόµευση σε αυτές τις περιόδους. ΠΡΩΤΑ ΣΥΜΠΕΡΑΣΜΑΤΑ Σύµφωνα µε τα πρώτα αποτελέσµατα της έρευνας (στο διάστηµα του Μαΐου 2005), µπορούν ήδη να διατυπωθούν τα ακόλουθα πρώτα έγκυρα συµπεράσµατα. Σύµφωνα µε αυτά είναι: Απαραίτητη η βελτίωση του χρονοπρογραµµατισµού του ΟΑΣΘ. Αναγκαία η αναδιάρθρωση του δικτύου του ΟΑΣΘ έπειτα από νέα αποτίµηση σύγχρονης και πλήρους έρευνας προέλευσης-προορισµού µετακινήσεων σε όλο το Πολεοδοµικό Συγκρότηµα και στη ζώνη της επέκτασης. Επιβεβληµένη η ενίσχυση γραµµών για την αντιµετώπιση των φαινοµένων κορεσµού, τα οποία είναι ιδιαίτερα δυσάρεστα στο επιβατικό κοινό. Αποδεδειγµένη η µη τήρηση των νόµων στη χρήση των λεωφορειολωρίδων από Ι.Χ. και ΤΑΞΙ. Χρήσιµη η πρωτοτυποποίηση των παρεχόµενων υπηρεσιών, µε στόχο τη βελτίωση της ποιότητας. Αξιοποιήσιµα για το ηµόσιο τα αποτελέσµατα της έρευνας του ΙΜΕΤ στο πλαίσιο των συζητήσεων για την υπογραφή της νέας σύµβασης µε τον ΟΑΣΘ. Θεσσαλονίκη: 23 Αυγούστου 2005


Spectrum Apartments by Stay Liverpool Λίβερπουλ | Huno Ξενοδοχείο\nSpectrum Apartments by Stay Liverpool Λίβερπουλ - Huno.gr\nΞενοδοχεία > Ηνωμένο Βασίλειο > Λίβερπουλ > Toxteth > Spectrum Apartments by Stay Liverpool Λίβερπουλ\nSpectrum Apartments by Stay Liverpool Λίβερπουλ\n72 Duke Street 3.6/5 "Καλό" (43 Κριτικές)\nΣύγκριση τιμών για τη διαμονή σας στο Spectrum Apartments by Stay Liverpool Λίβερπουλ\nΚατατάσσεται 58th από 122 ξενοδοχεία της Λίβερπουλ Booking.com\nSpectrum Apartments by Stay Liverpool ΕπισκόπησηΣτο\nToxteth βρίσκεται το 4 αστέρωνSpectrum Apartments by Stay Liverpool. Είναι ένας απαράμιλλο τρόπος να περάσετε μια βραδιά στην Λίβερπουλ, Ηνωμένο Βασίλειο. Το φιλικό προσωπικό είναι διαθέσιμο να σας βοηθήσει κατά τη διάρκεια της παραμονής σας. Μέση κριτική πελατών 'Καλό' με βαθμολογία 7.2. Επί του παρόντος κατατάσσεται58th από 122 ξενοδοχεία στην Λίβερπουλ με συντελεστές την τιμή και την αξιολόγηση πελατών. Η διαμονή έχει να παρουσιάσει ίντερνετ υψηλών ταχυτήτων, δωμάτια για μη καπνιστές και χώρο στάθμευσης ως εγκαταστάσεις. Υπάρχει επίσης ασανσέρ. Διατίθεται επίσης καλωδιακή τηλεόραση, ψυγείο και κουζινάκι κατά την παραμονή σας στο Spectrum Apartments by Stay Liverpool.\nΥπάρχουν 27δωμάτια με με υπέροχες προδιαγραφές , και φτηνές τιμές απόGBP50 ωςGBP700.\nΩς το 58th πιο δημοφιλές ξενοδοχείο στην Λίβερπουλ υπάρχουν αρκετά σημεία ενδιαφέροντος συμπεριλαμβανομένων των Matthew Street και Liverpool Echo Arena. Το Albert Dock και το Liverpool είναι επίσης εύκολα προσβάσιμα και είναι κορυφαίες τοποθεσίες για επίσκεψη.\nΤοπικές περιοχές όπως Toxteth και το Dingle είναι μέρη που πρέπει οπωσδήποτε να δείτε κατά τη διάρκεια της παραμονής σας . Τα Birkenhead, Seacombe και Rock Ferry βρίσκονται επίσης σε βολική απόσταση από το κέντρο της Λίβερπουλ.\nΣυγκρίνετε 3 ιστοσελίδες ξενοδοχείων για τις καλύτερες ευκαιρίες στη διαμονή σας στο ξενοδοχείο Spectrum Apartments by Stay Liverpool. Ερευνούμε πολυάριθμες ιστοσελίδες συμπεριλαμβανομένων Easytobook, Booking.com and Hotels.com. Συγκρίνετε τιμές online από πάνω ή ερευνήστε όλη την διαθέσιμη διαμονή στην Λίβερπουλ\nΕπιλογές τοπικής διαμονής που περιλαμβάνουν το 3αστέρων Base Serviced Apartments – Spectrumείναι κοντά στο Spectrum Apartments by Stay Liverpool. Επίσης εντός της περιοχής βρίσκονται το Staycity Serviced Apartments - Duke St. -Spectrum και το Base Serviced Apartments - Hudson Gardens. Για άλλες επιλογές δοκιμάστε το The Print Works Apartments λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Spectrum Apartments by Stay Liverpool Λίβερπουλ.\nΛίβερπουλ Ξενοδοχεία - Filter\n5 Αστέρων ξενοδοχεία Λίβερπουλ 4 Αστέρων ξενοδοχεία Λίβερπουλ\n3 Αστέρων ξενοδοχεία Λίβερπουλ 2 Αστέρων ξενοδοχεία Λίβερπουλ\nΜοτέλ Λίβερπουλ Διαμερίσματα\nΛίβερπουλ Ομαδικές κρατήσεις Ξενώνες


Τρομοκρατούν τους Αρχιερείς! - Ορθόδοξος Τύπος\nΤις τελευταίες ημέρες στις εφημερίδες κυκλοφορεί πως το επιχείρημα του Αρχιεπισκόπου υπέρ της «συμφωνίας» θα είναι ότι σε περίπτωση που αυτή απορριφθεί από την Ιεραρχία η Πολιτεία θα απολύσει σχεδόν 3.000 κληρικούς.\nΠρόκειται βεβαίως για ωμό εκβιασμό, προκειμένου να δημιουργηθεί κλίμα τρομοκρατίας μεταξύ των Ιεραρχών, καθ᾽ όλα βεβαίως ψευδή. Αν επιχειρούσε ποτέ ο κ. Τσίπρας κάτι τέτοιο θα συνταραζόταν η Ελλάδα, καθώς θα είχε να αντιμετωπίσει διαμαρτυρία 10.000 κληρικών μαζί με πρεσβυτέρες, παιδιά και ποίμνιο στην πλατεία Συντάγματος και σε ολόκληρη την επικράτεια. Όλο το πολιτικό σύστημα θα του καταλόγιζε ό,τι καταλόγισε και στον κ. Αντ. Σαμαρά που εν μιά νυκτί απέλυσε 3.000 υπαλλήλους της ΕΡΤ.\nΕν όψει εκλογών αλλά και του γεγονότος ότι δεν θα προκύψει ισχυρή αυτοδύναμη Κυβέρνηση τίποτα δεν είναι ικανό να κλονίσει την Εκκλησία. Αρχιερείς, λάβετε θάρρος και αποφασίστε διά ψηφοφορίας!\n«Ποιος είναι ο ρόλος του Έθνους στην Ορθοδοξία, με οδηγούς τον Άγιο Σάββα της Σερβίας και την Αγία Νίνα της Γεωργίας»: π. Γεώργιος Χάας